               EUROOPAN KOMISSIO
            Bryssel 13.12.2018
            COM(2018) 826 final
            2018/0419(NLE)
            Ehdotus
            NEUVOSTON PÄÄTÖS
            niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn Euroopan yhteisön sekä Islannin tasavallan ja Norjan kuningaskunnan väliseen sopimukseen liitettävän, lainvalvontatarkoituksessa Eurodaciin pääsyä koskevan Euroopan unionin, Islannin tasavallan ja Norjan kuningaskunnan välisen pöytäkirjan tekemisestä

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Asetus (EU) N:o 603/2013
                  1
                Eurodac-järjestelmän perustamisesta sormenjälkien vertailua varten Dublinin yleissopimuksen tehokkaaksi soveltamiseksi 11. joulukuuta 2000 annetun asetuksen N:o 2725/2000 uudelleenlaatimisesta hyväksyttiin ja tuli voimaan 19. heinäkuuta 2013. Asetusta on sovellettu 20. heinäkuuta 2015 lähtien.

               Asetus (EU) N:o 603/2013 mahdollistaa muun muassa sen, että lainvalvontaviranomaiset voivat tehdä hakuja Eurodac-tietokannasta silloin, kun hakujen tarkoituksena on terrorismirikosten ja muiden vakavien rikosten torjuminen, havaitseminen ja tutkiminen. Lainvalvontaviranomaisille pyritään näin tarjoamaan mahdollisuus pyytää sormenjälkitietojen vertailua Eurodac-keskustietokantaan tallennettuihin tietoihin silloin, kun tarkoituksena on terrorismista tai vakavasta rikoksesta epäillyn tarkan henkilöllisyyden selvittäminen tai tällaista henkilöä koskevien lisätietojen hankkiminen.

               Euroopan yhteisön sekä Islannin tasavallan ja Norjan kuningaskunnan välinen sopimus niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, jäljempänä ’19. tammikuuta 2001 tehty sopimus’, tehtiin 19. tammikuuta 2001
                  2
               .

               Islanti ja Norja soveltavat asetuksen (EU) N:o 603/2013 turvapaikka-asioita koskevia kohtia 19. tammikuuta 2001 tehdyn sopimuksen mukaisesti. Lainvalvontaviranomaisten pääsy Eurodaciin ei kuitenkaan kuulu mainitun sopimuksen soveltamisalaan.

               Tanska, Sveitsi, Liechtenstein, Norja ja Islanti vahvistivat halukkuutensa aloittaa neuvottelut Euroopan unionin kanssa asetuksen (EU) N:o 603/2013 lainvalvontasäännösten ulottamisesta koskemaan maitaan kansainvälisellä sopimuksella 14. toukokuuta 2014 komission edustajien kanssa pidetyssä kokouksessa.

               Neuvosto valtuutti 14. joulukuuta 2015 komission aloittamaan neuvottelut Euroopan unionin sekä muun muassa Islannin ja Norjan välisestä sopimuksesta, joka koskee järjestelyjä Islannin ja Norjan osallistumisesta menettelyihin lainvalvontatarkoituksessa tapahtuvaa vertailua ja tiedonsiirtoa varten Eurodac-järjestelmän perustamisesta sormenjälkien vertailua varten kolmannen maan kansalaisen tai kansalaisuudettoman henkilön johonkin jäsenvaltioon jättämän kansainvälistä suojelua koskevan hakemuksen käsittelystä vastuussa olevan jäsenvaltion määrittämisperusteiden ja -menettelyjen vahvistamisesta annetun asetuksen (EU) N:o 604/2013 tehokkaaksi soveltamiseksi sekä jäsenvaltioiden lainvalvontaviranomaisten ja Europolin esittämistä, Eurodac-tietoihin lainvalvontatarkoituksessa tehtäviä vertailuja koskevista pyynnöistä annetun asetuksen (EU) N:o 603/2013 VI luvun mukaisesti.

               Neuvottelut on saatu päätökseen, ja 19. tammikuuta 2001 tehtyyn sopimukseen pöytäkirjan muodossa liitettävä sopimus 19. tammikuuta 2001 tehdyn sopimuksen soveltamisen laajentamisesta lainvalvontaan parafoitiin.

               Asetuksen (EU) N:o 603/2013 lainvalvontasäännösten laajentaminen koskemaan Islantia ja Norjaa antaisi Islannin ja Norjan lainvalvontaviranomaisille mahdollisuuden pyytää muiden osallistuvien valtioiden syöttämien ja Eurodac-tietokantaan tallennettujen sormenjälkitietojen vertailua, kun tarkoituksena on terrorismista tai vakavasta rikoksesta epäillyn henkilöllisyyden selvittäminen tai tällaista henkilöä tai uhria koskevien lisätietojen hankkiminen. Toisaalta se antaisi kaikkien muiden osallistuvien valtioiden eli EU:n jäsenvaltioiden tai assosioituneiden maiden lainvalvontaviranomaisille mahdollisuuden pyytää Islannin ja Norjan syöttämien ja Eurodac-tietokantaan tallennettujen sormenjälkitietojen vertailua samoihin tarkoituksiin.

               Tämän pöytäkirjan tavoitteena on asettaa oikeudellisesti sitovia oikeuksia ja velvoitteita, joilla varmistetaan Islannin ja Norjan tehokas osallistuminen asetuksen (EU) N:o 603/2013 lainvalvontaa koskeviin kohtiin. Pöytäkirjalla vahvistetaan, että kaikki osallistuvat valtiot, eli muut EU:n jäsenvaltiot, assosioituneet maat tai Islanti ja Norja, joilla on pääsy Eurodaciin, voivat myös käyttää toistensa tietoja lainvalvontatarkoituksiin.

               •Yhdenmukaisuus muiden alaa koskevien politiikkojen säännösten kanssa

               Ehdotus on yhdenmukainen EU:n Eurodac-tietokantaan pääsyä koskevien politiikkojen kanssa

               •Yhdenmukaisuus unionin muiden politiikkojen kanssa

               Ehdotus on yhdenmukainen EU:n vapauden, turvallisuuden ja oikeuden aluetta koskevien politiikkojen kanssa.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Tämän neuvoston päätösehdotuksen oikeusperusta on Euroopan unionin toiminnasta tehdyn sopimuksen 87 artiklan 2 kohdan a alakohta ja 88 artiklan 2 kohdan a alakohta yhdessä sen 218 artiklan 6 kohdan a alakohdan kanssa.

               •Toissijaisuusperiaate (jaetun toimivallan osalta)

               19. tammikuuta 2001 tehty sopimus on EU:n sekä Islannin ja Norjan tekemä voimassa oleva kansainvälinen sopimus. Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti tämän sopimuksen pöytäkirjan tavoitteet voidaan saavuttaa ainoastaan EU:n tasolla komission ehdotuksen mukaisesti.

               •Suhteellisuusperiaate

                  Ehdotus on suhteellisuusperiaatteen mukainen, sillä siinä ei ylitetä sitä, mikä on tarpeen sen tavoitteen saavuttamiseksi, että Islanti ja Norjaa voisivat osallistua tehokkaasti Eurodac-asetuksen (EU) N:o 603/2013 mukaisiin lainvalvontatoimiin.

               •Toimintatavan valinta

               SEUT-sopimuksen 218 artiklan 6 kohdassa edellytetään, että neuvosto tekee päätöksen luvasta tehdä sopimus.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Sidosryhmien kuuleminen

                  Neuvostoa (turvapaikkatyöryhmää) on kuultu neuvottelujen sisällöstä ja edistymisestä. Euroopan parlamentille (kansalaisvapauksien sekä oikeus- ja sisäasioiden valiokunnalle) on ilmoitettu asiasta.

               4.LISÄTIEDOT

               •Ehdotukseen sisältyvien säännösten yksityiskohtaiset selitykset

                  Ehdotus koskee päätöstä, jolla annetaan lupa EU:n sekä Islannin ja Norjan välisen pöytäkirjan tekemiseen Euroopan unionin puolesta. SEUT-sopimuksessa määrätään, että neuvosto tekee komission ehdotuksesta päätöksen, jolla annetaan lupa kansainvälisen sopimuksen allekirjoittamiseen ja tekemiseen.

                  Pöytäkirjassa vahvistetaan asetuksen (EU) N:o 603/2013 soveltaminen Islantiin ja Norjaan siltä osin kuin on kyse pääsystä Eurodaciin lainvalvontatarkoituksessa. Sen myötä muiden osallistuvien valtioiden nimetyt lainvalvontaviranomaiset ja Europol voivat pyytää sormenjälkitietojen vertailua Islannin ja Norjan Eurodac-keskusjärjestelmään siirtämiin tietoihin. Lisäksi Islannin ja Norjan nimetyt lainvalvontaviranomaiset voivat pyytää sormenjälkitietojen vertailua muiden osallistuvien valtioiden Eurodac-keskusjärjestelmään siirtämiin tietoihin.

                  Pöytäkirjassa taataan, että Islannin ja Norjan sekä jäsenvaltioiden viranomaiset soveltavat voimassa olevaa EU-tason henkilötietojen suojaa pöytäkirjan mukaisessa henkilötietojen käsittelyssä. Tällaiseen henkilötietojen käsittelyyn olisi sovellettava kansallisen lainsäädännön mukaista henkilötietojen suojan tasoa, joka on luonnollisten henkilöiden suojelusta toimivaltaisten viranomaisten suorittamassa henkilötietojen käsittelyssä rikosten ennalta estämistä, tutkimista, paljastamista tai rikoksiin liittyviä syytetoimia tai rikosoikeudellisten seuraamusten täytäntöönpanoa varten sekä näiden tietojen vapaasta liikkuvuudesta ja neuvoston puitepäätöksen 2008/977/YOS kumoamisesta 27 päivänä huhtikuuta 2016 annetun Euroopan parlamentin ja neuvoston direktiivin (EU) 2016/680 mukainen.

                  Pöytäkirjassa määrätään ehtona Islannin ja Norjan pääsylle Eurodaciin lainvalvontatarkoituksessa, että niiden on ensin pantava oikeudellisesti ja teknisesti täytäntöön päätös 2008/615/YOS sormenjälkitietojen alalla.

                  Pöytäkirjassa määrätään, että 19. tammikuuta 2001 tehdyssä sopimuksessa määrättyjä mekanismeja muutoksia varten olisi sovellettava kaikkiin muutoksiin, jotka koskevat pääsyä Eurodaciin lainvalvontatarkoituksessa.

               2018/0419 (NLE)

               Ehdotus

               NEUVOSTON PÄÄTÖS

               niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn Euroopan yhteisön sekä Islannin tasavallan ja Norjan kuningaskunnan väliseen sopimukseen liitettävän, lainvalvontatarkoituksessa Eurodaciin pääsyä koskevan Euroopan unionin, Islannin tasavallan ja Norjan kuningaskunnan välisen pöytäkirjan tekemisestä

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 87 artiklan 2 kohdan a alakohdan, 88 artiklan 2 kohdan a alakohdan ja 218 artiklan 6 kohdan a alakohdan,

               ottaa huomioon Euroopan komission ehdotuksen,

               ottaa huomioon Euroopan parlamentin hyväksynnän
                  3
               ,

               sekä katsoo seuraavaa:

               (1)Niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn Euroopan yhteisön sekä Islannin tasavallan ja Norjan kuningaskunnan väliseen sopimukseen liitettävä, lainvalvontatarkoituksessa Eurodaciin pääsyä koskeva Euroopan unionin, Islannin tasavallan ja Norjan kuningaskunnan välinen pöytäkirja allekirjoitettiin [XXX] tehdyn päätöksen [XXX]
                  4
                mukaisesti [XXX] sillä varauksella, että sen tekeminen saatetaan päätökseen myöhemmin.

               (2)Jäsenvaltioiden sekä Norjan ja Islannin toimivaltaisten viranomaisten välisen poliisiyhteistyön tukemiseksi ja tehostamiseksi terrorismirikosten ja muiden vakavien rikosten torjumisessa, havaitsemisessa ja tutkimisessa EU:n on mahdollistettava Norjan ja Islannin osallistuminen Eurodacin lainvalvontaan liittyviin osa-alueisiin.

               (3)Pöytäkirja olisi hyväksyttävä Euroopan unionin puolesta.

               (4)Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevan 3 artiklan mukaisesti nämä jäsenvaltiot ovat ilmoittaneet haluavansa osallistua tämän päätöksen hyväksymiseen ja soveltamiseen.

               (5)Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,

               ON HYVÄKSYNYT TÄMÄN PÄÄTÖKSEN:

               1 artikla

               Hyväksytään unionin puolesta niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn Euroopan yhteisön sekä Islannin tasavallan ja Norjan kuningaskunnan väliseen sopimukseen liitettävä, lainvalvontatarkoituksessa Eurodaciin pääsyä koskeva Euroopan unionin, Islannin tasavallan ja Norjan kuningaskunnan välinen pöytäkirja.

               Pöytäkirjan teksti on liitetty tähän päätökseen.

               2 artikla

               Neuvoston puheenjohtaja nimeää yhden tai useamman henkilön, jolla on valtuudet tehdä Euroopan unionin puolesta pöytäkirjan 4 artiklan 2 kohdassa määrätty ilmoitus, jolla ilmaistaan Euroopan unionin suostumus tulla pöytäkirjan sitomaksi.

               3 artikla

               Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

               Tehty Brysselissä

                     Neuvoston puolesta

                     Puheenjohtaja

                     (1)

                        Euroopan parlamentin ja neuvoston asetus (EU) N:o 603/2013, annettu 26 päivänä kesäkuuta 2013, Eurodac-järjestelmän perustamisesta sormenjälkien vertailua varten kolmannen maan kansalaisen tai kansalaisuudettoman henkilön johonkin jäsenvaltioon jättämän kansainvälistä suojelua koskevan hakemuksen käsittelystä vastuussa olevan jäsenvaltion määrittämisperusteiden ja -menettelyjen vahvistamisesta annetun asetuksen (EU) N:o 604/2013 tehokkaaksi soveltamiseksi sekä jäsenvaltioiden lainvalvontaviranomaisten ja Europolin esittämistä, Eurodac-tietoihin lainvalvontatarkoituksessa tehtäviä vertailuja koskevista pyynnöistä sekä vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston perustamisesta annetun asetuksen (EU) N:o 1077/2011 muuttamisesta (uudelleenlaadittu) (EUVL L 180, 29.6.2013, s. 1).

                     (2)

                        EYVL L 93, 3.4.2001, s. 40.

                     (3)

                        EUVL C […], […], s. […].

                     (4)

                        EUVL L […], […], s. […].

    ---documentbreak---

               EUROOPAN KOMISSIO
            Bryssel 13.12.2018
            COM(2018) 826 final
            LIITE
            asiakirjaan
            Ehdotus NEUVOSTON PÄÄTÖKSEKSI
            niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn Euroopan yhteisön sekä Islannin tasavallan ja Norjan kuningaskunnan väliseen sopimukseen liitettävän, lainvalvontatarkoituksessa Eurodaciin pääsyä koskevan Euroopan unionin, Islannin tasavallan ja Norjan kuningaskunnan välisen pöytäkirjan tekemisestä

               LIITE

               asiakirjaan

               Ehdotus NEUVOSTON PÄÄTÖKSEKSI

               niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn Euroopan yhteisön sekä Islannin tasavallan ja Norjan kuningaskunnan väliseen sopimukseen liitettävän, lainvalvontatarkoituksessa Eurodaciin pääsyä koskevan Euroopan unionin, Islannin tasavallan ja Norjan kuningaskunnan välisen pöytäkirjan tekemisestä

               EUROOPAN UNIONI

               ja

               ISLANNIN TASAVALTA

               ja

               NORJAN KUNINGASKUNTA,

               jäljempänä ’osapuolet’,

               (1)
                     OTTAVAT HUOMIOON, että 19 päivänä tammikuuta 2001 tehtiin Euroopan yhteisön sekä Islannin tasavallan ja Norjan kuningaskunnan välinen sopimus niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, jäljempänä ’19 päivänä tammikuuta 2001 tehty sopimus’
                  1
               ;

               (2)
                     PALAUTTAVAT MIELEEN, että Euroopan unioni antoi 26 päivänä kesäkuuta 2013 Euroopan parlamentin ja neuvoston asetuksen (EU) N:o 603/2013 Eurodac-järjestelmän perustamisesta sormenjälkien vertailua varten kolmannen maan kansalaisen tai kansalaisuudettoman henkilön johonkin jäsenvaltioon jättämän kansainvälistä suojelua koskevan hakemuksen käsittelystä vastuussa olevan jäsenvaltion määrittämisperusteiden ja -menettelyjen vahvistamisesta annetun asetuksen (EU) N:o 604/2013 tehokkaaksi soveltamiseksi sekä jäsenvaltioiden lainvalvontaviranomaisten ja Europolin esittämistä, Eurodac-tietoihin lainvalvontatarkoituksessa tehtäviä vertailuja koskevista pyynnöistä sekä vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston perustamisesta annetun asetuksen (EU) N:o 1077/2011 muuttamisesta, jäljempänä ’asetus (EU) N:o 603/2013’
                  2
               ;

               (3)
                     PALAUTTAVAT MIELEEN, että asetuksessa (EU) N:o 603/2013 säädetyt lainvalvontatarkoituksessa tapahtuvaa vertailua ja tiedonsiirtoa koskevat menettelyt eivät vaikuta Eurodac-järjestelmää koskeviin säännöksiin 19 päivänä tammikuuta 2001 tehdyssä sopimuksessa tarkoitetulla tavalla;

               (4)
                     KATSOVAT, että Euroopan unionin sekä Islannin tasavallan, jäljempänä ’Islanti’, ja Norjan kuningaskunnan, jäljempänä ’Norja’, välillä olisi tehtävä pöytäkirja, jonka nojalla Islanti ja Norja voivat osallistua Eurodacin lainvalvontaan liittyviin osiin ja Islannin ja Norjan nimetyillä lainvalvontaviranomaisilla olisi näin ollen mahdollisuus pyytää muiden osallistuvien valtioiden Eurodac-keskusjärjestelmään siirtämien sormenjälkitietojen vertailua;

               (5)
                     KATSOVAT, että asetuksen (EU) N:o 603/2013 soveltamisen lainvalvontatarkoituksessa Islantiin ja Norjaan olisi annettava myös muiden osallistuvien valtioiden nimetyille lainvalvontaviranomaisille ja Europolille oikeus pyytää Islannin ja Norjan Eurodac-keskusjärjestelmään siirtämien sormenjälkitietojen vertailua;

               (6)
                     KATSOVAT, että osallistuvien valtioiden nimettyjen lainvalvontaviranomaisten sekä Europolin suorittamaan henkilötietojen käsittelyyn terrorismirikosten tai muiden vakavien rikosten torjumiseksi, havaitsemiseksi ja tutkimiseksi olisi sovellettava kansallisen lainsäädännön mukaista henkilötietojen suojan tasoa, joka on luonnollisten henkilöiden suojelusta toimivaltaisten viranomaisten suorittamassa henkilötietojen käsittelyssä rikosten ennalta estämistä, tutkimista, paljastamista tai rikoksiin liittyviä syytetoimia tai rikosoikeudellisten seuraamusten täytäntöönpanoa varten sekä näiden tietojen vapaasta liikkuvuudesta ja neuvoston puitepäätöksen 2008/977/YOS kumoamisesta 27 päivänä huhtikuuta 2016 annetun Euroopan parlamentin ja neuvoston direktiivin (EU) 2016/680 mukainen

                     3

               ;

               (7)
                     KATSOVAT, että asetuksessa (EU) N:o 603/2013 säädettyjä osallistuvien valtioiden nimettyjen viranomaisten sekä Europolin terrorismirikosten tai muiden vakavien rikosten torjumiseksi, havaitsemiseksi tai tutkimiseksi suorittamaa henkilötietojen käsittelyä koskevia muita ehtoja olisi myös sovellettava;

               (8)
                     KATSOVAT, että Islannin ja Norjan nimettyjen viranomaisten pääsy Eurodaciin olisi sallittava ainoastaan sillä edellytyksellä, että rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi 23 päivänä kesäkuuta 2008 tehtyyn neuvoston päätökseen 2008/615/YOS
                  4
                perustuva vertailu pyynnön esittävän valtion kansallisissa sormenjälkitietokannoissa oleviin tietoihin sekä kaikkien muiden osallistuvien valtioiden sormenjälkien automaattisissa tunnistusjärjestelmissä oleviin tietoihin ei ole johtanut rekisteröidyn henkilöllisyyden selvittämiseen. Tämä ehto edellyttää, että pyynnön esittävä valtio tekee neuvoston päätöksen 2008/615/YOS mukaiset vertailut kaikkien muiden osallistuvien valtioiden sormenjälkien automaattisissa tunnistusjärjestelmissä oleviin tietoihin, jotka ovat teknisesti käytettävissä, paitsi jos kyseinen pyynnön esittävä valtio voi osoittaa, että on perusteltuja syitä uskoa, ettei tämä johtaisi rekisteröidyn henkilöllisyyden selvittämiseen. Tällaisia perusteltuja syitä on olemassa erityisesti silloin, kun kyseisessä tapauksessa ei ilmene mitään operatiivista tai tutkinnallista yhteyttä tiettyyn osallistuvaan valtioon. Tämä ehto edellyttää, että pyynnön esittävä valtio panee ensin oikeudellisesti ja teknisesti täytäntöön neuvoston päätöksen 2008/615/YOS sormenjälkitietojen osalta, sillä lainvalvontatarkoituksessa tapahtuvaa Eurodac-tarkistusta ei olisi sallittava, ellei ensin ole toteutettu edellä mainittuja toimenpiteitä;

               (9)
                     KATSOVAT, että ennen Eurodac-hakujen tekemistä ja edellyttäen, että tällaisen vertailun edellytykset täyttyvät, Islannin ja Norjan nimettyjen viranomaisten olisi tehtävä hakuja viisumitietojärjestelmästä jäsenvaltioiden nimeämien viranomaisten ja Europolin pääsystä tekemään hakuja viisumitietojärjestelmästä (VIS) terrorismirikosten ja muiden vakavien rikosten torjumiseksi, havaitsemiseksi ja tutkimiseksi 23 päivänä kesäkuuta 2008 tehdyn neuvoston päätöksen 2008/633/YOS
                  5
                mukaisesti;

               (10)
                     KATSOVAT, että kaikkeen uuteen lainsäädäntöön sekä uusiin säädöksiin tai toimenpiteisiin, jotka koskevat pääsyä Eurodaciin lainvalvontatarkoituksessa, olisi sovellettava samanlaisia uutta lainsäädäntöä sekä uusia säädöksiä tai toimenpiteitä koskevia menettelyjä, mukaan lukien sekakomitean tehtävä, kuin 19 päivänä tammikuuta 2001 tehdyssä sopimuksessa määrätään,

               OVAT SOPINEET SEURAAVAA:

               1 artikla

               1.
                     Islannin on pantava täytäntöön asetus (EU) N:o 603/2013 siltä osin kuin on kyse sormenjälkitietojen vertailusta Eurodac-keskusjärjestelmään tallennettuihin tietoihin lainvalvontatarkoituksessa, ja sitä on sovellettava sen suhteissa Norjaan ja muihin osallistuviin valtioihin.

               2.
                     Norjan on pantava täytäntöön asetus (EU) N:o 603/2013 siltä osin kuin on kyse sormenjälkitietojen vertailusta Eurodac-keskusjärjestelmään tallennettuihin tietoihin lainvalvontatarkoituksessa, ja sitä on sovellettava sen suhteissa Islantiin ja muihin osallistuviin valtioihin.

               3.
                     Euroopan unionin jäsenvaltiot Tanskaa lukuun ottamatta katsotaan 1 ja 2 kohdassa tarkoitetuiksi osallistuviksi valtioiksi. Niiden on sovellettava Islantiin ja Norjaan asetuksen (EU) N:o 603/2013 säännöksiä järjestelmään pääsystä lainvalvontatarkoituksessa.

               4.
                     Tanska, Sveitsi ja Liechtenstein katsotaan 1 ja 2 kohdassa tarkoitetuiksi osallistuviksi valtioiksi siltä osin kuin niiden ja Euroopan unionin välillä sovelletaan tätä sopimusta vastaavia sopimuksia, joissa tunnustetaan Islanti ja Norja osallistuviksi valtioiksi.

               2 artikla

               1.
                     Tämä pöytäkirja ei tule voimaan ennen kuin Islanti ja Norja ovat panneet direktiivin (EU) 2016/680 säännökset täytäntöön ja soveltavat niitä kansallisten viranomaistensa suorittamaan henkilötietojen käsittelyyn asetuksen (EU) N:o 603/2013 1 artiklan 2 kohdassa säädettyjä tarkoituksia varten.

               2.
                     Sen lisäksi, mitä 1 kohdassa määrätään, asetuksessa (EU) 603/2013 säädettyjä henkilötietojen käsittelyä koskevia ehtoja sovelletaan Islantiin ja Norjaan niiden kansallisten viranomaisten käsitellessä henkilötietoja asetuksen (EU) N:o 603/2013 1 artiklan 2 kohdassa säädettyjä tarkoituksia varten.

               3 artikla

               Uutta lainsäädäntöä sekä uusia toimia ja toimenpiteitä koskevia 19 päivänä tammikuuta 2001 tehdyn sopimuksen määräyksiä, mukaan lukien sekakomiteaa koskevat määräykset, sovelletaan kaikkeen uuteen lainsäädäntöön ja uusiin toimiin tai toimenpiteisiin, jotka koskevat pääsyä Eurodaciin lainvalvontatarkoituksessa.

               4 artikla

               1.
                     Osapuolet ratifioivat tai hyväksyvät tämän pöytäkirjan. Ratifioimis- tai hyväksymiskirjat talletetaan Euroopan unionin neuvoston pääsihteerin huostaan, joka on tämän pöytäkirjan tallettaja.

               2.
                     Tämä pöytäkirja tulee voimaan sitä päivää seuraavan kuukauden ensimmäisenä päivänä, jona tallettaja on ilmoittanut osapuolille, että Euroopan unionin ja vähintään yhden muista osapuolista ratifioimis- tai hyväksymisasiakirja on talletettu.

               3.
                     Tätä pöytäkirjaa ei sovelleta Islantiin ennen kuin Islanti on pannut täytäntöön neuvoston päätöksen 2008/615/YOS 6 luvun säännökset ja rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn neuvoston päätöksen 2008/615/YOS täytäntöönpanosta tehdyn neuvoston päätöksen 2008/616/YOS
                  6
                liitteessä olevan 4 luvun mukaiset sormenjälkitietoja koskevat arviointimenettelyt on saatettu päätökseen Islannin osalta.

               4.
                     Tätä pöytäkirjaa ei sovelleta Norjaan ennen kuin Norja on pannut täytäntöön neuvoston päätöksen 2008/615/YOS 6 luvun säännökset ja neuvoston päätöksen 2008/616/YOS liitteessä olevan 4 luvun mukaiset sormenjälkitietoja koskevat arviointimenettelyt on saatettu päätökseen Norjan osalta.

               5 artikla

               1.
                     Kukin osapuoli voi irtisanoa tämän pöytäkirjan lähettämällä tallettajalle kirjallisen ilmoituksen. Tämä ilmoitus tulee voimaan kuuden kuukauden kuluttua sen tallettamisesta.

               2.
                     Pöytäkirjan voimassaolo lakkaa, jos joko Euroopan unioni tai sekä Islanti että Norja ovat irtisanoneet sen.

               3.
                     Pöytäkirjan voimassaolo Islannin osalta lakkaa, jos 19 päivänä tammikuuta 2001 tehty sopimus lakkaa olemasta voimassa Islannin osalta.

               4.
                     Pöytäkirjan voimassaolo Norjan osalta lakkaa, jos 19 päivänä tammikuuta 2001 tehty sopimus lakkaa olemasta voimassa Norjan osalta.

               5.
                     Osapuolen irtisanoutuminen tästä pöytäkirjasta tai sen soveltamisen keskeyttäminen tai lopettaminen sopimuspuolen osalta ei vaikuta 19 päivänä tammikuuta 2001 tehtyyn sopimukseen.

               6 artikla

               Tämä pöytäkirja laaditaan yhtenä kappaleena bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron islannin ja norjan kielellä, ja kukin teksti on yhtä todistusvoimainen.

               Alkuperäiskappale talletetaan tallettajan huostaan, joka toimittaa siitä oikeaksi todistetun jäljennöksen kullekin osapuolelle.

               Tehty Brysselissä [...].

                     (1)

                        EYVL L 93, 3.4.2001, s. 40.

                     (2)

                        EUVL L 180, 29.6.2013, s. 1.

                     (3)

                        EUVL L 119, 4.5.2016, s. 89.

                     (4)

                        EUVL L 210, 6.8.2008, s. 1.

                     (5)

                        EUVL L 218, 13.8.2008, s. 129.

                     (6)

                        EUVL L 210, 6.8.2008, s. 12.


               EUROOPAN KOMISSIO
            Bryssel 13.12.2018
            COM(2018) 827 final
            2018/0420(NLE)
            Ehdotus
            NEUVOSTON PÄÄTÖS
            niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn Euroopan yhteisön sekä Islannin tasavallan ja Norjan kuningaskunnan väliseen sopimukseen liitettävän, lainvalvontatarkoituksessa Eurodaciin pääsyä koskevan Euroopan unionin, Islannin tasavallan ja Norjan kuningaskunnan välisen pöytäkirjan allekirjoittamisesta Euroopan unionin puolesta

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Asetus (EU) N:o 603/2013
                  1
                Eurodac-järjestelmän perustamisesta sormenjälkien vertailua varten Dublinin yleissopimuksen tehokkaaksi soveltamiseksi 11 päivänä joulukuuta 2000 annetun asetuksen N:o 2725/2000 uudelleenlaatimisesta hyväksyttiin ja tuli voimaan 19. heinäkuuta 2013. Asetusta on sovellettu 20. heinäkuuta 2015 lähtien.

               Asetus (EU) N:o 603/2013 mahdollistaa muun muassa sen, että lainvalvontaviranomaiset voivat tehdä hakuja Eurodac-tietokannasta kun tarkoituksena on terrorismirikosten ja muiden vakavien rikosten torjuminen, havaitseminen ja tutkiminen. Lainvalvontaviranomaisille pyritään näin tarjoamaan mahdollisuus pyytää sormenjälkitietojen vertailua Eurodac-keskustietokantaan tallennettuihin tietoihin silloin, kun tarkoituksena on terrorismista tai vakavasta rikoksesta epäillyn tarkan henkilöllisyyden selvittäminen tai tällaista henkilöä koskevien lisätietojen hankkiminen.

               Euroopan yhteisön sekä Islannin tasavallan ja Norjan kuningaskunnan välinen sopimus niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, jäljempänä ’19. tammikuuta 2001 tehty sopimus’, tehtiin 19. tammikuuta 2001
                  2
               .

               Islanti ja Norja soveltavat asetuksen (EU) N:o 603/2013 turvapaikka-asioita koskevia kohtia 19. tammikuuta 2001 tehdyn sopimuksen mukaisesti. Lainvalvontaviranomaisten pääsy Eurodaciin ei kuitenkaan kuulu mainitun sopimuksen soveltamisalaan.

               Tanska, Sveitsi, Liechtenstein, Norja ja Islanti vahvistivat halukkuutensa aloittaa neuvottelut Euroopan unionin kanssa asetuksen (EU) N:o 603/2013 lainvalvontasäännösten ulottamisesta koskemaan maitaan kansainvälisellä sopimuksella 14. toukokuuta 2014 komission edustajien kanssa pidetyssä kokouksessa.

               Neuvosto valtuutti 14. joulukuuta 2015 komission aloittamaan neuvottelut Euroopan unionin sekä muun muassa Islannin ja Norjan välisestä sopimuksesta, joka koskee järjestelyjä Islannin ja Norjan osallistumisesta menettelyihin lainvalvontatarkoituksessa tapahtuvaa vertailua ja tiedonsiirtoa varten Eurodac-järjestelmän perustamisesta sormenjälkien vertailua varten kolmannen maan kansalaisen tai kansalaisuudettoman henkilön johonkin jäsenvaltioon jättämän kansainvälistä suojelua koskevan hakemuksen käsittelystä vastuussa olevan jäsenvaltion määrittämisperusteiden ja -menettelyjen vahvistamisesta annetun asetuksen (EU) N:o 604/2013 tehokkaaksi soveltamiseksi sekä jäsenvaltioiden lainvalvontaviranomaisten ja Europolin esittämistä, Eurodac-tietoihin lainvalvontatarkoituksessa tehtäviä vertailuja koskevista pyynnöistä annetun asetuksen (EU) N:o 603/2013 VI luvun mukaisesti.

               Neuvottelut on saatu päätökseen, ja pöytäkirjan muodossa 19. tammikuuta 2001 tehtyyn sopimukseen liitettävä sopimus 19. tammikuuta 2001 tehdyn sopimuksen soveltamisen laajentamisesta lainvalvontaan on parafoitu.

               Asetuksen (EU) N:o 603/2013 lainvalvontasäännösten laajentaminen koskemaan Islantia ja Norjaa antaisi Islannin ja Norjan lainvalvontaviranomaisille oikeuden pyytää sormenjälkitietojen vertailua muiden osallistuvien valtioiden syöttämiin ja Eurodac-tietokantaan tallennettuihin tietoihin, kun tarkoituksena on terrorismista tai vakavasta rikoksesta epäillyn henkilöllisyyden selvittäminen tai tällaista henkilöä tai uhria koskevien lisätietojen hankkiminen. Toisaalta se antaisi kaikkien muiden osallistuvien valtioiden eli EU:n jäsenvaltioiden tai assosioituneiden maiden lainvalvontaviranomaisille oikeuden pyytää sormenjälkitietojen vertailua Islannin ja Norjan syöttämiin ja Eurodac-tietokantaan tallennettuihin tietoihin samoissa tarkoituksissa.

               Tämän pöytäkirjan tavoitteena on asettaa oikeudellisesti sitovia oikeuksia ja velvoitteita, joilla varmistetaan Islannin ja Norjan tosiasiallinen osallistuminen asetuksen (EU) N:o 603/2013 lainvalvontaa koskeviin kohtiin. Pöytäkirjalla vahvistetaan, että kaikki osallistuvat valtiot, eli muut EU:n jäsenvaltiot, assosioituneet maat tai Islanti ja Norja, joilla on pääsy Eurodaciin, voivat myös käyttää toistensa tietoja lainvalvontatarkoituksiin.

               •Yhdenmukaisuus muiden alaa koskevien politiikkojen säännösten kanssa

               Ehdotus on yhdenmukainen EU:n Eurodac-tietokantaan pääsyä koskevien politiikkojen kanssa.

               •Yhdenmukaisuus unionin muiden politiikkojen kanssa

               Ehdotus on yhdenmukainen EU:n vapauden, turvallisuuden ja oikeuden aluetta koskevien politiikkojen kanssa.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Tämän neuvoston päätösehdotuksen oikeusperusta on Euroopan unionin toiminnasta tehdyn sopimuksen 87 artiklan 2 kohdan a alakohta ja 88 artiklan 2 kohdan a alakohta yhdessä sen 218 artiklan 5 kohdan kanssa.

               •Toissijaisuusperiaate (jaetun toimivallan osalta)

               19. tammikuuta 2001 tehty sopimus on EU:n sekä Islannin ja Norjan tekemä voimassa oleva kansainvälinen sopimus. Euroopan unionista tehdyn sopimuksen 5 artiklassa vahvistetun toissijaisuusperiaatteen mukaisesti tämän sopimuksen pöytäkirjan tavoitteet voidaan saavuttaa ainoastaan EU:n tasolla komission tekemän ehdotuksen mukaisesti.

               •Suhteellisuusperiaate

                  Jäsenvaltioiden sekä Islannin ja Norjan toimivaltaisten viranomaisten välisen poliisiyhteistyön tukemiseksi ja tehostamiseksi terrorismirikosten ja muiden vakavien rikosten torjumisessa, havaitsemisessa ja tutkimisessa EU:lta edellytetään toimia, jotta Islanti ja Norja voivat osallistua Eurodacin lainvalvontaan liittyviin osiin. Ehdotus on suhteellisuusperiaatteen mukainen, sillä siinä ei ylitetä sitä, mikä on tarpeen sen tavoitteiden saavuttamiseksi; tavoitteena on Islannin ja Norjan tosiasiallinen osallistuminen Eurodac-asetuksen (EU) N:o 603/2013 lainvalvontaa koskeviin osiin.

               •Toimintatavan valinta

               SEUT-sopimuksen 218 artiklan 5 kohdan a alakohdassa edellytetään, että neuvosto tekee päätöksen luvasta allekirjoittaa sopimus.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Sidosryhmien kuuleminen

                  Neuvostoa (turvapaikkatyöryhmää) on kuultu neuvottelujen sisällöstä ja edistymisestä. Euroopan parlamentille (kansalaisvapauksien sekä oikeus- ja sisäasioiden valiokunnalle) on ilmoitettu asiasta.

               4.LISÄTIEDOT

               •Ehdotukseen sisältyvien säännösten yksityiskohtaiset selitykset

                  Ehdotus koskee päätöstä, jolla annetaan lupa EU:n sekä Islannin ja Norjan välisen pöytäkirjan allekirjoittamiseen Euroopan unionin puolesta. SEUT-sopimuksessa määrätään, että neuvosto tekee komission ehdotuksesta päätöksen, jolla annetaan lupa kansainvälisen sopimuksen allekirjoittamiseen ja tekemiseen.

                  Pöytäkirjassa vahvistetaan asetuksen (EU) N:o 603/2013 soveltaminen Islantiin ja Norjaan siltä osin kuin on kyse pääsystä Eurodaciin lainvalvontatarkoituksessa. Näin ollen muiden osallistuvien valtioiden nimetyt lainvalvontaviranomaiset ja Europol voivat pyytää sormenjälkitietojen vertailua Islannin ja Norjan Eurodac-keskusjärjestelmään siirtämiin tietoihin. Lisäksi Islannin ja Norjan nimetyt lainvalvontaviranomaiset voivat pyytää sormenjälkitietojen vertailua muiden osallistuvien valtioiden Eurodac-keskusjärjestelmään siirtämiin tietoihin.

                  Pöytäkirjassa taataan, että Islannin ja Norjan sekä jäsenvaltioiden viranomaiset soveltavat voimassa olevaa EU-tason henkilötietojen suojaa pöytäkirjan mukaisessa henkilötietojen käsittelyssä. Tällaiseen henkilötietojen käsittelyyn olisi sovellettava kansallisen lainsäädännön mukaista henkilötietojen suojan tasoa, joka on luonnollisten henkilöiden suojelusta toimivaltaisten viranomaisten suorittamassa henkilötietojen käsittelyssä rikosten ennalta estämistä, tutkimista, paljastamista tai rikoksiin liittyviä syytetoimia tai rikosoikeudellisten seuraamusten täytäntöönpanoa varten sekä näiden tietojen vapaasta liikkuvuudesta ja neuvoston puitepäätöksen 2008/977/YOS kumoamisesta 27 päivänä huhtikuuta 2016 annetun Euroopan parlamentin ja neuvoston direktiivin (EU) 2016/680 mukainen.

                  Pöytäkirjassa ehtona Islannin ja Norjan pääsylle Eurodaciin lainvalvontatarkoituksessa on se, että maat ovat panneet päätöksen 2008/615/YOS oikeudellisesti ja teknisesti täytäntöön sormenjälkitietojen osalta.

                  Pöytäkirjassa määrätään, että 19. tammikuuta 2001 tehdyssä sopimuksessa määrättyjä muutoksia koskevia mekanismeja olisi sovellettava kaikkiin muutoksiin, jotka koskevat pääsyä Eurodaciin lainvalvontatarkoituksessa.

               2018/0420 (NLE)

               Ehdotus

               NEUVOSTON PÄÄTÖS

               niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehtyyn Euroopan yhteisön sekä Islannin tasavallan ja Norjan kuningaskunnan väliseen sopimukseen liitettävän, lainvalvontatarkoituksessa Eurodaciin pääsyä koskevan Euroopan unionin, Islannin tasavallan ja Norjan kuningaskunnan välisen pöytäkirjan allekirjoittamisesta Euroopan unionin puolesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 87 artiklan 2 kohdan a alakohdan ja 88 artiklan 2 kohdan yhdessä sen 218 artiklan 5 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Neuvosto valtuutti 14 päivänä joulukuuta 2015 komission aloittamaan Islannin ja Norjan kanssa neuvottelut järjestelyistä Islannin ja Norjan osallistumiseksi Euroopan parlamentin ja neuvoston asetuksen (EU) N:o 603/2013
                  3
                VI luvun mukaiseen lainvalvontatarkoituksessa tapahtuvaan vertailuun ja tiedonsiirtoon.

               (2)Neuvottelut saatiin päätökseen, ja Euroopan yhteisön sekä Islannin tasavallan ja Norjan kuningaskunnan välillä 19 päivänä tammikuuta 2001 tehtyyn sopimukseen niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, liitettävä pöytäkirja parafoitiin 21 päivänä joulukuuta 2017.

               (3)Tämä pöytäkirja olisi allekirjoitettava Euroopan unionin puolesta sillä varauksella, että sen tekeminen saatetaan päätökseen myöhemmin.

               (4)Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan 3 artiklan mukaisesti nämä jäsenvaltiot ovat ilmoittaneet haluavansa osallistua tämän päätöksen hyväksymiseen ja soveltamiseen.

               (5)Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,

               ON HYVÄKSYNYT TÄMÄN PÄÄTÖKSEN:

               1 artikla

               Annetaan lupa allekirjoittaa Euroopan yhteisön sekä Islannin tasavallan ja Norjan kuningaskunnan väliseen sopimukseen niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, liitettävä lainvalvontatarkoituksessa Eurodaciin pääsyä koskeva Euroopan unionin, Islannin tasavallan ja Norjan kuningaskunnan välinen pöytäkirja Euroopan unionin puolesta sillä varauksella, että mainitun pöytäkirjan tekeminen saatetaan päätökseen.

               2 artikla

               Neuvoston pääsihteeristö laatii valtakirjan, jossa pöytäkirjan neuvottelijan nimeämä yksi tai useampi henkilö valtuutetaan allekirjoittamaan pöytäkirja unionin puolesta sillä varauksella, että pöytäkirjan tekeminen saatetaan päätökseen.

               3 artikla

               Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

               Tehty Brysselissä

                     Neuvoston puolesta

                     Puheenjohtaja

                     (1)

                        Euroopan parlamentin ja neuvoston asetus (EU) N:o 603/2013, annettu 26 päivänä kesäkuuta 2013, Eurodac-järjestelmän perustamisesta sormenjälkien vertailua varten kolmannen maan kansalaisen tai kansalaisuudettoman henkilön johonkin jäsenvaltioon jättämän kansainvälistä suojelua koskevan hakemuksen käsittelystä vastuussa olevan jäsenvaltion määrittämisperusteiden ja -menettelyjen vahvistamisesta annetun asetuksen (EU) N:o 604/2013 tehokkaaksi soveltamiseksi sekä jäsenvaltioiden lainvalvontaviranomaisten ja Europolin esittämistä, Eurodac-tietoihin lainvalvontatarkoituksessa tehtäviä vertailuja koskevista pyynnöistä sekä vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston perustamisesta annetun asetuksen (EU) N:o 1077/2011 muuttamisesta (uudelleenlaadittu) (EUVL L 180, 29.6.2013, s. 1).

                     (2)

                        EYVL L 93, 3.4.2001, s. 40.

                     (3)

                        Eurodac-järjestelmän perustamisesta sormenjälkien vertailua varten kolmannen maan kansalaisen tai kansalaisuudettoman henkilön johonkin jäsenvaltioon jättämän kansainvälistä suojelua koskevan hakemuksen käsittelystä vastuussa olevan jäsenvaltion määrittämisperusteiden ja -menettelyjen vahvistamisesta annetun asetuksen (EU) N:o 604/2013 tehokkaaksi soveltamiseksi sekä jäsenvaltioiden lainvalvontaviranomaisten ja Europolin esittämistä, Eurodac-tietoihin lainvalvontatarkoituksessa tehtäviä vertailuja koskevista pyynnöistä annettu asetus (EU) N:o 603/2013 (EUVL L 180, 29.6.2013, s. 1).


               EUROOPAN KOMISSIO
            Bryssel 7.1.2019
            COM(2018) 862 final
            2018/0437(NLE)
            Ehdotus
            NEUVOSTON PÄÄTÖS
            huumausainetoimikunnan 62. istunnossa Euroopan unionin puolesta otettavasta kannasta, joka koskee aineiden listaamista vuoden 1961 huumausaineyleissopimuksen, sellaisena kuin se on muutettuna vuoden 1972 pöytäkirjalla, ja psykotrooppisia aineita koskevan vuoden 1971 yleissopimuksen mukaisesti

               PERUSTELUT

               1.EHDOTUKSEN SISÄLTÖ

               Tämä ehdotus koskee päätöstä, jolla vahvistetaan huumausainetoimikunnan 62. istunnossa unionin puolesta otettava kanta, joka koskee aineiden listaamista YK:n vuoden 1961 huumausaineyleissopimuksen, sellaisena kuin se on muutettuna vuoden 1972 pöytäkirjalla, ja psykotrooppisia aineita koskevan YK:n vuoden 1971 yleissopimuksen mukaisesti.

               2.EHDOTUKSEN TAUSTA

               2.1. YK:n vuoden 1961 huumausaineyleissopimus, sellaisena kuin se on muutettuna vuoden 1972 pöytäkirjalla, ja psykotrooppisia aineita koskeva YK:n vuoden 1971 yleissopimus

               Yhdistyneiden kansakuntien (YK) vuoden 1961 huumausaineyleissopimuksen, sellaisena kuin se on muutettuna vuoden 1972 pöytäkirjalla, jäljempänä ’huumausaineyleissopimus’,
                  1
                tarkoituksena on torjua huumausaineiden väärinkäyttöä koordinoidulla kansainvälisellä toiminnalla. Sen yhteydessä toteutetaan kahdenlaisia toimia ja valvontaa. Ensinnäkin sillä pyritään rajoittamaan huumausaineiden hallussapito, käyttö, kauppa, jakelu, tuonti, vienti, valmistus ja tuotanto ainoastaan lääketieteellisiin ja tieteellisiin tarkoituksiin. Toiseksi sillä torjutaan huumekauppaa kansainvälisen yhteistyön avulla huumekauppiaiden toiminnan estämiseksi ja hillitsemiseksi.

               Psykotrooppisista aineista vuonna 1971 tehdyllä YK:n yleissopimuksella, jäljempänä ’psykotrooppisia aineita koskeva yleissopimus’,
                  2
                perustettiin kansainvälinen psykotrooppisten aineiden valvontajärjestelmä. Sillä monipuolistettiin ja laajennettiin järjestelmän piiriin kuuluvien huumausaineiden joukkoa ja otettiin käyttöön useita synteettisiä huumausaineita koskevat valvontatoimet toisaalta niiden väärinkäyttömahdollisuuksien ja toisaalta niiden lääkinnällisen arvon perusteella.

               Kaikki EU:n jäsenvaltiot ovat huumausaineyleissopimuksen ja psykotrooppisia aineita koskevan yleissopimuksen osapuolia. Unioni ei ole kummankaan yleissopimuksen osapuoli.

               2.2.Huumausainetoimikunta

               Huumausainetoimikunta (CND) on YK:n talous- ja sosiaalineuvoston (Ecosoc) alainen elin, jonka tehtävät ja toimivaltuudet on vahvistettu muun muassa huumausaineyleissopimuksessa ja psykotrooppisia aineita koskevassa yleissopimuksessa. Toimikuntaan kuuluu 53 YK:n jäsenvaltiota, jotka Ecosoc on valinnut. Tällä hetkellä huumausainetoimikunnassa on 11 EU:n jäsenvaltiota, joilla on äänioikeus.
                  3
                Unioni osallistuu huumausainetoimikunnan työskentelyyn tarkkailijana.

               2.3.Suunniteltu huumausainetoimikunnan säädös

               Huumausainetoimikunta tarkistaa säännöllisesti ainelistoja, jotka on liitetty huumausaineyleissopimukseen ja psykotrooppisia aineita koskevaan yleissopimukseen. Tarkistukset perustuvat suosituksiin, jotka Maailman terveysjärjestö (WHO) antaa huumeriippuvuutta tutkivan asiantuntijakomiteansa lausuntojen perusteella.

               WHO antoi 7. joulukuuta 2018 YK:n pääsihteerille suosituksen
                  4
               , jonka mukaan yleissopimusten listoihin olisi lisättävä 10 uutta ainetta, joita on tarkasteltu kriittisesti huumeriippuvuutta käsittelevässä WHO:n asiantuntijakomiteassa. Muiden aineiden osalta, joita on arvioitu huumeriippuvuutta käsittelevässä WHO:n asiantuntijakomiteassa, ei esitetä suosituksia.

               Huumausainetoimikunnan 62. kokous järjestetään Wienissä 18.–22. maaliskuuta 2019, ja se antaa päätökset edellä mainittujen 10 aineen listaamisesta huumausaineyleissopimuksen ja psykotrooppisia aineita koskevan yleissopimuksen mukaisesti.

               3.UNIONIN PUOLESTA OTETTAVA KANTA

               Huumausaineyleissopimuksen ja psykotrooppisia aineita koskevan yleissopimuksen listoihin tehtävät muutokset vaikuttavat suoraan unionin lainsäädännön soveltamisalaan huumausaineiden valvonnan alalla kaikissa jäsenvaltioissa. Laittoman huumausainekaupan rikostunnusmerkistöjä ja seuraamuksia koskevien vähimmäissääntöjen vahvistamisesta 25 päivänä lokakuuta 2004 tehdyn neuvoston puitepäätöksen 2004/757/YOS
                  5
                1 artiklan 1 kohdan a alakohdan mukaisesti ”huumausaineella” tarkoitetaan joko huumausaineyleissopimuksen tai psykotrooppisia aineita koskevan yleissopimuksen soveltamisalaan kuuluvaa ainetta, samoin kuin puitepäätöksen liitteessä lueteltuja aineita. Sen vuoksi neuvoston puitepäätöstä 2004/757/YOS sovelletaan aineisiin, jotka on sisällytetty huumausaineyleissopimuksen ja psykotrooppisia aineita koskevan yleissopimuksen listoihin. Näin kaikki kyseisten yleissopimusten listoihin tehtävät muutokset vaikuttavat suoraan EU:n yhteisiin sääntöihin ja muuttavat niiden soveltamisalaa Euroopan unionin toiminnasta tehdyn sopimuksen, jäljempänä ’SEUT-sopimus’, 3 artiklan 2 kohdassa tarkoitetulla tavalla. Tähän ei vaikuta se, onko kyseinen aine jo saatettu valvontatoimien piiriin unionissa neuvoston päätöksen 2005/387/YOS
                  6
                nojalla.

               Niiden 10 aineen osalta, joita tarkasteltiin kriittisesti huumeriippuvuutta käsittelevässä WHO:n asiantuntijakomiteassa ja joiden lisäämistä listoihin WHO suositteli, ainoastaan neljä ainetta, ADB-CHMINACA
                  7
               , CUMYL-4CN-BINACA
                  8
               , metoksiasetyylifentanyyli ja syklopropyylifentanyyli
                  9
                ovat jo valvontatoimenpiteiden piirissä kaikkialla unionissa. Muihin aineisiin ei vielä sovelleta valvontatoimenpiteitä koko unionissa.

               Komission ehdotuksessa EU:n yhteiseksi kannaksi ehdotetaan WHO:n suositusten tukemista, koska ne ovat nykyisen tieteellisen tiedon mukaisia. Uusien psykoaktiivisten aineiden lisäämistä molempien yleissopimuksen listoihin tukevat myös tiedot, jotka ovat saatavilla Euroopan huumausaineiden ja niiden väärinkäytön seurantakeskuksen (EMCDDA) uusia huumausaineita koskevassa eurooppalaisessa tietokannassa.

               Jäsenvaltioiden on valmistauduttava huumausainetoimikunnan kokoukseen, jossa on tarkoitus päättää aineiden listaamisesta, muodostamalla asiaa koskeva yhteinen kanta neuvostossa. Koska unioni toimii huumausainetoimikunnassa vain tarkkailijana rajoitetuin valtuuksin, huumausainetoimikunnan jäseninä tällä hetkellä olevien jäsenvaltioiden olisi yhdessä esitettävä yhteinen kanta unionin etujen mukaisesti. Unioni ei ole huumausaineyleissopimuksen eikä psykotrooppisia aineita koskevan yleissopimuksen osapuoli eikä sillä ole äänioikeutta huumausainetoimikunnassa.

               Tämän vuoksi komissio esittää ehdotuksen huumausainetoimikunnan 62. istunnossa Euroopan unionin puolesta otettavasta yhteisestä kannasta, joka koskee aineiden listaamista huumausaineyleissopimuksen ja psykotrooppisia aineita koskevan yleissopimuksen mukaisesti. Komissio esittää tällaisen EU:n yhteistä kantaa koskevan päätösluonnoksen nyt kolmatta kertaa. Ensimmäinen esitettiin huumausainetoimikunnan kokouksessa maaliskuussa 2017 ja toinen maaliskuussa 2018
                  10
               . Neuvosto hyväksyi tuolloin yhteiset kannat
                  11
               , ja EU:n oli mahdollista esiintyä yhtenä rintamana aikaisemmissa huumausainetoimikunnan kokouksissa, joissa käsiteltiin kansainvälistä listaamista, koska huumausainetoimikuntaan kuuluvat jäsenvaltiot äänestivät hyväksyttyjen yhteisten kantojen mukaisesti listaamisen puolesta.

               4.OIKEUSPERUSTA

               4.1.Menettelyllinen oikeusperusta

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               SEUT-sopimuksen 218 artiklan 9 kohtaa sovelletaan riippumatta siitä, onko unioni kyseisen elimen jäsen tai kyseisen sopimuksen osapuoli. Huumausainetoimikunta on kyseisessä artiklassa tarkoitettu ”sopimuksella perustettu elin”, koska se on elin, jolle on osoitettu erityisiä tehtäviä huumausaineyleissopimuksessa ja psykotrooppisia aineita koskevassa yleissopimuksessa.

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.
                  12

               Huumausainetoimikunnan päätökset aineiden listaamisesta yleissopimusten mukaisesti ovat SEUT-sopimuksen 218 artiklan 9 kohdassa tarkoitettuja ”säädöksiä, joilla on oikeusvaikutuksia”. Huumausaineyleissopimuksen ja psykotrooppisia aineita koskevan yleissopimuksen mukaan huumausainetoimikunnan päätökset tulevat sitoviksi ilman eri toimenpiteitä, paitsi jos jokin osapuoli on asetetussa määräajassa toimittanut päätöksen Ecosocille uudelleentarkasteltavaksi
                  13
               . Asiaa koskevat Ecosocin päätökset ovat lopullisia. Aineiden listaamista koskevilla huumausainetoimikunnan päätöksillä on oikeusvaikutuksia myös EU:n oikeusjärjestelmään unionin lainsäädännön eli neuvoston puitepäätöksen 2004/757/YOS nojalla. Huumausaineyleissopimuksen ja psykotrooppisia aineita koskevan yleissopimuksen listoihin tehtävät muutokset vaikuttavat suoraan tämän unionin säädöksen soveltamisalaan.

               4.2.Aineellinen oikeusperusta

               Suunnitellun säädöksen pääasiallinen tarkoitus ja sisältö liittyvät laittomaan huumausainekauppaan.

               Sen vuoksi ehdotetun päätöksen aineellinen oikeusperusta on SEUT-sopimuksen 83 artiklan 1 kohta. Siinä määritellään laiton huumausainekauppa rikokseksi, joka on luonteeltaan rajatylittävää, ja annetaan Euroopan parlamentille ja neuvostolle valtuudet säätää rikosten ja seuraamusten määrittelyä koskevista vähimmäissäännöistä tällä alalla.

               4.3.Eriytetty yhdentyminen

               Yhdistynyt kuningaskunta on ilmoittanut perussopimuksiin liitetyssä, siirtymämääräyksistä tehdyssä pöytäkirjassa N:o 36 olevan 10 artiklan 4 kohdan mukaisesti, ettei se hyväksy komission ja Euroopan unionin tuomioistuimen toimivaltaa sellaisten poliisiyhteistyön ja rikosasioissa tehtävän oikeudellisen yhteistyön alalla annettujen unionin säädösten osalta, jotka on hyväksytty ennen Lissabonin sopimuksen voimaantuloa. Tämän seurauksena neuvoston puitepäätöstä 2004/757/YOS lakattiin soveltamasta Yhdistyneeseen kuningaskuntaan 1. joulukuuta 2014.
                  14

               Koska aineiden listaamista koskevat huumausainetoimikunnan päätökset eivät vaikuta niihin laitonta huumausainekauppaa koskeviin yhteisiin sääntöihin, jotka velvoittavat Yhdistynyttä kuningaskuntaa, Yhdistynyt kuningaskunta ei osallistu unionin puolesta otettavan kannan vahvistamista koskevan neuvoston päätöksen antamiseen silloin kun tällaisia aineiden listaamista koskevia päätöksiä annetaan.

               Neuvoston puitepäätös 2004/757/YOS, sellaisena kuin sitä sovelletaan 22. marraskuuta 2018 saakka, sitoo Tanskaa. Tämän puitepäätöksen 1 artiklan mukaan ”huumausaineilla” tarkoitetaan aineita, jotka kuuluvat joko huumausaineyleissopimuksen tai psykotrooppisia aineita koskevan yleissopimuksen soveltamisalaan.

               Koska aineiden listaamista koskevat huumausainetoimikunnan päätökset vaikuttavat niihin laitonta huumausainekauppaa koskeviin yhteisiin sääntöihin, jotka velvoittavat Tanskaa, Tanska osallistuu unionin puolesta otettavan kannan vahvistamista koskevan neuvoston päätöksen antamiseen silloin kun tällaisia aineiden listaamista koskevia päätöksiä annetaan.

               4.4.Päätelmät

               Tämän ehdotuksen oikeusperusta on SEUT-sopimuksen 83 artiklan 1 kohta yhdessä sen 218 artiklan 9 kohdan kanssa.

               5.TALOUSARVIOVAIKUTUKSET

               Ehdotuksella ei ole talousarviovaikutuksia.

               2018/0437 (NLE)

               Ehdotus

               NEUVOSTON PÄÄTÖS

               huumausainetoimikunnan 62. istunnossa Euroopan unionin puolesta otettavasta kannasta, joka koskee aineiden listaamista vuoden 1961 huumausaineyleissopimuksen, sellaisena kuin se on muutettuna vuoden 1972 pöytäkirjalla, ja psykotrooppisia aineita koskevan vuoden 1971 yleissopimuksen mukaisesti

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 83 artiklan 1 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Vuonna 1961 tehty Yhdistyneiden kansakuntien (YK) huumausaineyleissopimus, sellaisena kuin se on muutettuna vuoden 1972 pöytäkirjalla,
                  15
                jäljempänä ’huumausaineyleissopimus’, tuli voimaan 8 päivänä elokuuta 1975.

               (2)Huumausaineyleissopimuksen 3 artiklan nojalla huumausainetoimikunta voi päättää aineiden lisäämisestä kyseisen yleissopimuksen listoihin. Huumausainetoimikunta voi tehdä listoihin muutoksia vain Maailman terveysjärjestön, jäljempänä ’WHO’, suosituksen perusteella, mutta se voi myös päättää, että WHO:n suosittamia muutoksia ei tehdä.

               (3)Psykotrooppisista aineista vuonna 1971 tehty YK:n yleissopimus, jäljempänä ’psykotrooppisia aineita koskeva yleissopimus’,
                  16
                tuli voimaan 16 päivänä elokuuta 1976.

               (4)Psykotrooppisia aineita koskevan yleissopimuksen 2 artiklan nojalla huumausainetoimikunta voi WHO:n suosituksen perusteella päättää sekä aineiden lisäämisestä kyseisen yleissopimuksen listoihin että niiden poistamisesta. Huumausainetoimikunnalla on laaja harkintavalta ottaa huomioon taloudellisia, sosiaalisia, oikeudellisia, hallinnollisia ja muita tekijöitä, mutta se ei saa toimia mielivaltaisesti.

               (5)Kummankin yleissopimuksen listoihin tehtävät muutokset vaikuttavat suoraan unionin lainsäädännön soveltamisalaan huumausaineiden valvonnan alalla. Neuvoston puitepäätöstä 2004/757/YOS
                  17
                sovelletaan aineisiin, jotka sisältyvät huumausaineyleissopimuksen ja psykotrooppisia aineita koskevan yleissopimuksen listoihin. Näin ollen kaikki näiden yleissopimusten listoihin tehtävät muutokset vaikuttavat suoraan unionin yhteisiin sääntöihin ja muuttavat niiden soveltamisalaa Euroopan unionin toiminnasta tehdyn sopimuksen, jäljempänä ’SEUT-sopimus’, 3 artiklan 2 kohdassa tarkoitetulla tavalla.

               (6)Huumausainetoimikunnan on määrä hyväksyä Wienissä 18–22 päivänä maaliskuuta 2019 pidettävässä 62. istunnossaan päätöksiä, jotka koskevat 10 uuden aineen lisäämistä YK:n yleissopimusten listoihin.

               (7)Unioni ei ole näiden YK:n yleissopimusten osapuoli. Sillä on tarkkailijan asema huumausainetoimikunnassa, johon kuuluu tällä hetkellä 11 äänioikeutettua unionin jäsenvaltiota. Sen vuoksi neuvoston on valtuutettava nämä jäsenvaltiot esittämään unionin kanta, joka koskee aineiden listaamista huumausaineyleissopimuksen ja psykotrooppisia aineita koskevan yleissopimuksen mukaisesti, koska päätökset uusien aineiden lisäämisestä yleissopimusten listoihin kuuluvat unionin yksinomaisen toimivallan piiriin.

               (8)WHO suositti viiden uuden aineen lisäämistä huumausaineyleissopimuksen listaan I ja viiden uuden aineen lisäämistä psykotrooppisia aineita koskevan yleissopimuksen listaan II.
                  18

               (9)Huumeriippuvuutta käsittelevän WHO:n asiantuntijakomitean, jäljempänä ’asiantuntijakomitea’, arvion mukaan ADB-FUBINACA (kemiallinen nimi: N-(1-amino-3,3-dimetyyli-1-oksobutan-2-yyli)-1-(4-fluorobentsyyli)-1H-indatsoli-3-karboksamidi) on synteettinen kannabinoidireseptoriagonisti, jolla on samanlaisia vaikutuksia kuin tetrahydrokannabinolilla (THC), joka aiheuttaa kannabiksen merkittävimmät psykoaktiiviset vaikutukset. ADB-FUBINACAlla ei ole terapeuttista käyttöä eikä sille ole myönnetty myyntilupaa lääkkeenä. On riittävästi näyttöä siitä, että ADB-FUBINACAa käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että ADB-FUBINACA lisätään psykotrooppisia aineita koskevan yleissopimuksen listaan II.

               (10)ADB-FUBINACA on Euroopan huumausaineiden ja niiden väärinkäytön seurantakeskuksen seurannassa, koska se on Euroopan parlamentin ja neuvoston päätöksessä 2006/1920/YOS
                  19
                tarkoitettu uusi psykoaktiivinen aine. ADB-FUBINACAa on löydetty 19:stä jäsenvaltiosta, ja sitä valvotaan vähintään kymmenessä jäsenvaltiossa. Se on liitetty ainakin kahteen kuolemantapaukseen ja neljään akuuttiin myrkytystapaukseen, ja siitä on annettu kansanterveyttä koskeva varoitus Euroopan unionin ennakkovaroitusjärjestelmässä.

               (11)Sen vuoksi jäsenvaltioiden olisi otettava kanta, jonka mukaan ADB-FUBINACA lisätään psykotrooppisia aineita koskevan yleissopimuksen listaan II.

               (12)Asiantuntijakomitean arvion mukaan FUB-AMB (kutsutaan myös nimellä MMB-FUBINACA tai AMB-FUBINACA; kemiallinen nimi: metyyli-(2S)-2-[[1-[(4-fluorofenyyli)metyyli]indatsoli-3-karbonyyli]amino]-3-metyylibutanoaatti; metyyli)-2-(1-(4-fluorobentsyyli)-1H-indatsoli-3-karboksamidi)-3-metyylibutanoaatti on synteettinen kannabinoidireseptoriagonisti, jolla on samanlaisia vaikutuksia kuin THC:llä, joka aiheuttaa kannabiksen merkittävimmät psykoaktiiviset vaikutukset. FUB-AMB:llä ei ole terapeuttista käyttöä eikä sille ole myönnetty myyntilupaa lääkkeenä. On riittävästi näyttöä siitä, että FUB-AMB:tä käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että FUB-AMB lisätään psykotrooppisia aineita koskevan yleissopimuksen listaan II.

               (13)FUB-AMB on Euroopan huumausaineiden ja niiden väärinkäytön seurantakeskuksen seurannassa, koska se on asetuksessa (EY) N:o 1920/2006 tarkoitettu uusi psykoaktiivinen aine. FUB-AMB:tä on löydetty 23:sta jäsenvaltiosta, ja sitä valvotaan vähintään neljässä jäsenvaltiossa. Se on liitetty ainakin kahteen kuolemantapaukseen ja kahteen akuuttiin myrkytykseen.

               (14)Sen vuoksi jäsenvaltioiden olisi otettava kanta, jonka mukaan FUB-AMB lisätään psykotrooppisia aineita koskevan yleissopimuksen listaan II.

               (15)Asiantuntijakomitean arvion mukaan ADB-CHMINACA (kemiallinen nimi: N-[(2S)-1-amino-3,3-dimetyyli-1-oksobutan-2-yyli]-1-(sykloheksyylimetyyli)indatsoli-3-karboksamidi; N-(1-amino-3,3-dimetyyli-1-oksobutan-2-yyli)-1-(sykloheksyylimetyyli)-1H-indatsoli-3-karboksamidi) on synteettinen kannabinoidireseptoriagonisti, jolla on samanlaisia vaikutuksia kuin THC:llä, joka aiheuttaa kannabiksen merkittävimmät psykoaktiiviset vaikutukset. ADB-CHMINACAlla ei ole terapeuttista käyttöä eikä sille ole myönnetty myyntilupaa lääkkeenä. On riittävästi näyttöä siitä, että ADB-CHMINACAa käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että ADB-CHMINACA lisätään psykotrooppisia aineita koskevan yleissopimuksen listaan II.

               (16)ADB-CHMINACA on jo saatettu valvontatoimenpiteiden piiriin unionissa neuvoston täytäntöönpanopäätöksellä (EU) 2018/747
                  20
               .

               (17)Sen vuoksi jäsenvaltioiden olisi otettava kanta, jonka mukaan ADB-CHMINACA lisätään psykotrooppisia aineita koskevan yleissopimuksen listaan II.

               (18)Asiantuntijakomitean arvion mukaan CUMYL-4CN-BINACA (kemiallinen nimi: 1-(4-syanobutyyli)-N-(1-metyyli-1-fenyylietyyli)-1-H-indatsoli-3-karboksamidi) on synteettinen kannabinoidireseptoriagonisti, jolla on samanlaisia vaikutuksia kuin THC:llä, joka aiheuttaa kannabiksen merkittävimmät psykoaktiiviset vaikutukset. CUMYL-4CN-BINACAlla ei ole terapeuttista käyttöä eikä sille ole myönnetty myyntilupaa lääkkeenä. On riittävästi näyttöä siitä, että CUMYL-4CN-BINACAa käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että CUMYL-4CN-BINACA lisätään psykotrooppisia aineita koskevan yleissopimuksen listaan II.

               (19)CUMYL-4CN-BINACA on jo saatettu valvontatoimenpiteiden piiriin unionissa neuvoston täytäntöönpanopäätöksellä (EU) 2018/748
                  21
               .

               (20)Sen vuoksi jäsenvaltioiden olisi otettava kanta, jonka mukaan CUMYL-4CN-BINACA lisätään psykotrooppisia aineita koskevan yleissopimuksen listaan II.

               (21)Asiantuntijakomitean arvion mukaan syklopropyylifentanyyli (kemiallinen nimi: N-fenyyli-N-[1-(2-fenyylietyyli)piperidin-4-yyli]syklopropaanikarboksamidi) on synteettinen opioidi ja rakenteeltaan samankaltainen kuin valvottuihin aineisiin kuuluva fentanyyli, jota käytetään yleisesti lääketieteessä yleisanestesiaan leikkausten aikana ja kivun hallintaan. Syklopropyylifentanyylille ei ole tiedossa lääkinnällisiä käyttötarkoituksia, ja sen käyttö on aiheuttanut kuolemantapauksia. On riittävästi näyttöä siitä, että syklopropyylifentanyyliä käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että syklopropyylifentanyyli lisätään huumausaineyleissopimuksen listaan I.

               (22)Syklopropyylifentanyyli on jo saatettu valvontatoimenpiteiden piiriin unionissa neuvoston täytäntöönpanopäätöksellä (EU) 2018/1463
                  22
               .

               (23)Sen vuoksi jäsenvaltioiden olisi otettava kanta, jonka mukaan syklopropyylifentanyyli lisätään huumausaineyleissopimuksen listaan I.

               (24)Asiantuntijakomitean arvion mukaan metoksiasetyylifentanyyli (kemiallinen nimi: 2-metoksi-N-(1-fenetyylipiperidin-4-yyli)-N-fenyyliasetamidi) on synteettinen opioidi ja rakenteeltaan samankaltainen kuin valvottuihin aineisiin kuuluva fentanyyli, jota käytetään yleisesti lääketieteessä yleisanestesiaan leikkausten aikana ja kivun hallintaan. Metoksiasetyylifentanyylille ei ole tiedossa lääkinnällisiä käyttötarkoituksia, ja sen käyttö on aiheuttanut kuolemantapauksia. On riittävästi näyttöä siitä, että metoksiasetyylifentanyyliä käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että metoksiasetyylifentanyyli lisätään huumausaineyleissopimuksen listaan I.

               (25)Metoksiasetyylifentanyyli on jo saatettu valvontatoimenpiteiden piiriin unionissa neuvoston täytäntöönpanopäätöksellä (EU) 2018/1463.

               (26)Sen vuoksi jäsenvaltioiden olisi otettava kanta, jonka mukaan metoksiasetyylifentanyyli lisätään huumausaineyleissopimuksen listaan I.

               (27)Asiantuntijakomitean arvion mukaan orto-fluorofentanyyli (kemiallinen nimi: N-2(fluorofenyyli-N-[1-(2-fenyylietyyli)-4-piperidinyyli]-propaaniamidi) on synteettinen opioidi ja rakenteeltaan samankaltainen kuin valvottuihin aineisiin kuuluva fentanyyli, jota käytetään yleisesti lääketieteessä yleisanestesiaan leikkausten aikana ja kivun hallintaan. Orto-fluorofentanyylille ei ole tiedossa lääkinnällisiä käyttötarkoituksia, ja sen käyttö on aiheuttanut kuolemantapauksia. On riittävästi näyttöä siitä, että orto-fluorofentanyyliä käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että orto-fluorofentanyyli lisätään huumausaineyleissopimuksen listaan I.

               (28)Orto-fluorofentanyyli on Euroopan huumausaineiden ja niiden väärinkäytön seurantakeskuksen seurannassa, koska se on asetuksessa (EY) N:o 1920/2006 tarkoitettu uusi psykoaktiivinen aine. Orto-fluorofentanyyliä on löydetty viidestä jäsenvaltiosta, ja sitä valvotaan vähintään neljässä jäsenvaltiossa. Se on liitetty ainakin neljään kuolemantapaukseen ja kahteen akuuttiin myrkytykseen.

               (29)Sen vuoksi jäsenvaltioiden olisi otettava kanta, jonka mukaan orto-fluorofentanyyli lisätään huumausaineyleissopimuksen listaan I.

               (30)Asiantuntijakomitean arvion mukaan p-fluoro-butyryylifentanyyli (tunnetaan myös nimellä 4-fluoro-butyyrifentanyyli tai 4F-BF; kemiallinen nimi: N-(4-fluorofenyyli)-N-[1-(2-fenyylietyyli)piperidin-4-yyli]butaaniamidi) on synteettinen opioidi ja rakenteeltaan samankaltainen kuin valvottuihin aineisiin kuuluva fentanyyli, jota käytetään yleisesti lääketieteessä yleisanestesiaan leikkausten aikana ja kivun hallintaan. p-Fluoro-butyryylifentanyylistä voidaan muodostaa isomeeriä, p-fluoro-isobutyryylifentanyyliä, joka on lueteltu huumausaineyleissopimuksen listassa I. p-Fluoro-butyryylifentanyylille ei ole tiedossa lääkinnällisiä käyttötarkoituksia, ja sen käyttö on aiheuttanut kuolemantapauksia. On riittävästi näyttöä siitä, että p-fluoro-butyryylifentanyyliä käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että p-fluoro-butyryylifentanyyli lisätään huumausaineyleissopimuksen listaan I.

               (31)p-Fluoro-butyryylifentanyyli on Euroopan huumausaineiden ja niiden väärinkäytön seurantakeskuksen seurannassa, koska se on asetuksessa (EY) N:o 1920/2006 tarkoitettu uusi psykoaktiivinen aine (nimellä 4-fluoro-butyyrifentanyyli/4F-B). p-Fluoro-butyryylifentanyyliä on löydetty seitsemästä jäsenvaltiosta, ja sitä valvotaan vähintään seitsemässä jäsenvaltiossa. Sitä myydään markkinoilla avoimesti. Se on liitetty ainakin kolmeen kuolemantapaukseen.

               (32)Sen vuoksi jäsenvaltioiden olisi omaksuttava kanta, jonka mukaan p-fluoro-butyryylifentanyyli lisätään huumausaineyleissopimuksen listaan I.

               (33)Asiantuntijakomitean arvion mukaan p-metoksi-butyryylifentanyyli (kemiallinen nimi: N-(4-metoksifenyyli)-N-[1-(2-fenyylietyyli)piperidin-4-yyli]butaaniamidi) on synteettinen opioidi ja rakenteeltaan samankaltainen kuin valvottuihin aineisiin kuuluva fentanyyli, jota käytetään yleisesti lääketieteessä yleisanestesiaan leikkausten aikana ja kivun hallintaan. p-Metoksi-butyryylifentanyylille ei ole tiedossa lääkinnällisiä käyttötarkoituksia, ja sen käyttö on aiheuttanut kuolemantapauksia. On riittävästi näyttöä siitä, että p-metoksi-butyryylifentanyyliä käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että p-metoksi-butyryylifentanyyli lisätään huumausaineyleissopimuksen listaan I.

               (34)p-Metoksi-butyryylifentanyyli on Euroopan huumausaineiden ja niiden väärinkäytön seurantakeskuksen seurannassa, koska se on asetuksessa (EY) N:o 1920/2006 tarkoitettu uusi psykoaktiivinen aine (nimellä 4-metoksibutyyrifentanyyli/4-MeO-BF). p-Metoksi-butyryylifentanyyliä on löydetty kahdesta jäsenvaltiosta, ja sitä valvotaan vähintään neljässä jäsenvaltiossa. Sitä myydään markkinoilla avoimesti. Se on liitetty ainakin kahteen kuolemantapaukseen.

               (35)Sen vuoksi jäsenvaltioiden olisi omaksuttava kanta, jonka mukaan p-metoksi-butyryylifentanyyli lisätään huumausaineyleissopimuksen listaan I.

               (36)Asiantuntijakomitean arvion mukaan N-etyylinorpentyloni (kemiallinen nimi: 1-(2H-1,3-bentsodioksol-5-yyli)-2-(etyyliamino)pentan-1-oni) on synteettinen katinoni. N-Etyylinorpentylonilla ei ole terapeuttista käyttöä eikä sille ole myönnetty myyntilupaa lääkkeenä. Takavarikot osoittavat, että N-etyylinorpentylonia on saatavilla jauheena, kiteinä, kapseleina ja tabletteina. Esimerkkejä tästä ovat tapaukset, joissa kyseistä huumausainetta on salaa myyty ”ekstaasina”/MDMA:na
                  23
               . On riittävästi näyttöä siitä, että N-etyylinorpentylonia käytetään väärin tai että sen väärinkäyttö on todennäköistä ja että siitä voi tulla kansanterveydellinen ja sosiaalinen ongelma, minkä vuoksi aine olisi asetettava kansainväliseen valvontaan. Tämän vuoksi WHO suosittaa, että N-etyylinorpentyloni lisätään psykotrooppisia aineita koskevan yleissopimuksen listaan II.

               (37)N-Etyylinorpentyloni on Euroopan huumausaineiden ja niiden väärinkäytön seurantakeskuksen seurannassa, koska se on asetuksessa (EY) N:o 1920/2006 tarkoitettu uusi psykoaktiivinen aine (nimellä efyloni). N-Etyylinorpentylonia on löydetty 24:stä jäsenvaltiosta, ja sitä valvotaan vähintään kuudessa jäsenvaltiossa. Sitä myydään avoimesti markkinoilla sekä sekoitettuna MDMA:han, kokaiiniin ja ketamiiniin. Se on liitetty ainakin seitsemään kuolemantapaukseen ja seitsemään akuuttiin myrkytykseen.

               (38)Sen vuoksi jäsenvaltioiden olisi otettava kanta, jonka mukaan N-etyylinorpentyloni lisätään psykotrooppisia aineita koskevan yleissopimuksen listaan II.

               (39)On aiheellista vahvistaa huumausainetoimikunnassa unionin puolesta otettava kanta, koska näiden 10 aineen listaamista koskevat päätökset voivat vaikuttaa ratkaisevasti unionin säännöstön sisältöön, erityisesti puitepäätökseen 2004/757/YOS.

               (40)Unionin kannan esittävät ne jäsenvaltiot, jotka ovat jäseninä huumausainetoimikunnassa, toimien yhdessä.

               (41)Puitepäätös 2004/757/YOS sitoo Tanskaa, ja sen vuoksi Tanska osallistuu tämän päätöksen hyväksymiseen ja soveltamiseen.

               (42)Puitepäätös 2004/757/YOS, sellaisena kuin se on muutettuna, sitoo Irlantia, ja sen vuoksi Irlanti osallistuu tämän päätöksen hyväksymiseen ja soveltamiseen.

               (43)Puitepäätös 2004/757/YOS, sellaisena kuin se on muutettuna, ei sido Yhdistynyttä kuningaskuntaa; Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan,

               ON HYVÄKSYNYT TÄMÄN PÄÄTÖKSEN:

               1 artikla

               Huumausainetoimikunnan 62. istunnossa 18–22 päivänä maaliskuuta 2018, kun huumausainetoimikunnan on määrä antaa päätökset uusien aineiden lisäämisestä Yhdistyneiden kansakuntien vuoden 1961 huumausaineyleissopimuksessa, sellaisena kuin se on muutettuna vuoden 1972 pöytäkirjalla, ja psykotrooppisia aineita koskevassa Yhdistyneiden kansakuntien vuoden 1971 yleissopimuksessa oleviin listoihin, unionin puolesta otettava kanta määritetään tämän päätöksen liitteessä.

               2 artikla

               Edellä 1 artiklassa tarkoitetun kannan esittävät ne jäsenvaltiot, jotka ovat jäseninä huumausainetoimikunnassa, toimien yhdessä.

               3 artikla

               Tämä päätös on osoitettu kaikille jäsenvaltioille perussopimusten mukaisesti.

               Tehty Brysselissä

                     Neuvoston puolesta

                     Puheenjohtaja

                     (1)

                        Yhdistyneet kansakunnat, Sopimussarja, osa 978, nro 14152.

                     (2)

                        Yhdistyneet kansakunnat, Sopimussarja, osa 1019, nro 14956.

                     (3)

                        Alankomaat, Belgia, Espanja, Italia, Itävalta, Kroatia, Ranska, Saksa, Slovakia, Tšekki ja Unkari.

                     (4)

                        Huumausainetoimikunnan uudelleen koolle kutsutussa 61. istunnossa 7. joulukuuta 2018 esitetty suullinen lausunto.

                     (5)

                        EUVL L 335, 11.11.2004, s. 8; päätös sellaisena kuin se on muutettuna neuvoston puitepäätöksen 2004/757/YOS muuttamisesta uusien psykoaktiivisten aineiden sisällyttämiseksi huumausaineen määritelmään ja neuvoston päätöksen 2005/387/YOS kumoamisesta 15 päivänä marraskuuta 2017 annetulla Euroopan parlamentin ja neuvoston direktiivillä (EU) 2017/2103, EUVL L 305, 21.11.2017, s. 12.

                     (6)

                        Neuvoston päätös 2005/387/YOS kumottiin 23. marraskuuta 2018 direktiivillä (EU) 2017/2103. Kaikki aineet, joihin sovelletaan neuvoston päätöksen 2005/387/YOS mukaisia valvontatoimenpiteitä ja rangaistuksia direktiivin (EU) 2017/2103 hyväksymispäivään asti, sisällytettiin kyseisen direktiivin liitteeseen, josta tuli muutetun neuvoston puitepäätöksen 2004/757/YOS liite. Aineet, joihin sovellettiin neuvoston päätöksen 2005/387/YOS mukaisia valvontatoimenpiteitä ja rangaistuksia marraskuun 2017, jolloin uusi säädös hyväksyttiin, ja 23. marraskuuta 2018 välisenä aikana, lisätään puitepäätöksen liitteeseen delegoidulla säädöksellä, joka on parhaillaan Euroopan parlamentin ja neuvoston käsiteltävänä (C(2018) 8460).

                     (7)

                        Neuvoston täytäntöönpanopäätös (EU) 2018/747, annettu 14 päivänä toukokuuta 2018, uuden psykoaktiivisen aineen N-(1-amino-3,3-dimetyyli-1-oksobutan-2-yyli)-1-(sykloheksyylimetyyli)-1H-indatsoli-3-karboksamidi (ADB-CHMINACA) saattamisesta valvontatoimenpiteiden piiriin, EUVL L 125, 22.5.2018, s. 8.

                     (8)

                        Neuvoston täytäntöönpanopäätös (EU) 2018/748, annettu 14 päivänä toukokuuta 2018, uuden psykoaktiivisen aineen 1-(4-syanobutyyli)-N-(2-fenyylipropan-2-yyli)-1H-indatsoli-3-karboksiamidi (CUMYL-4CN-BINACA) saattamisesta valvontatoimenpiteiden piiriin, EUVL L 125, 22.5.2018, s. 10.

                     (9)

                        Neuvoston täytäntöönpanopäätös (EU) 2018/1463, annettu 28 päivänä syyskuuta 2018, uusien psykoaktiivisten aineiden N-fenyyli-N-[1-(2-fenyylietyyli)piperidin-4-yyli]syklopropaanikarboksamidi (syklopropyylifentanyyli) ja 2-metoksi-N-fenyyli-N-[1-(2-fenyylietyyli)piperidin-4-yyli]asetamidi (metoksiasetyylifentanyyli) saattamisesta valvontatoimenpiteiden piiriin, EUVL L 245, 1.10.2018, s. 9.

                     (10)

                        COM(2017) 72 final ja COM(2018) 31 final.

                     (11)

                        Yleisten asioiden neuvosto hyväksynyt 7. maaliskuuta 2017 ja 27. helmikuuta 2018.

                     (12)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (13)

                        Huumausaineyleissopimuksen 3 artiklan 7 kohta; psykotrooppisia aineita koskevan yleissopimuksen 2 artiklan 7 kohta.

                     (14)

                        Ks. luettelo ennen Lissabonin sopimuksen voimaantuloa poliisiyhteistyön ja rikosasioissa tehtävän oikeudellisen yhteistyön alalla annetuista unionin säädöksistä, joita lakataan soveltamasta Yhdistyneeseen kuningaskuntaan 1. joulukuuta 2014 alkaen siirtymämääräyksiä koskevan pöytäkirjan (N:o 36) 10 artiklan 4 kohdan toisen virkkeen mukaisesti, 29 kohta (EUVL C 430, 1.12.2014, s. 17).

                     (15)

                        Yhdistyneet kansakunnat, Sopimussarja, osa 978, nro 14152.

                     (16)

                        Yhdistyneet kansakunnat, Sopimussarja, osa 1019, nro 14956.

                     (17)

                        Neuvoston puitepäätös 2004/757/YOS, tehty 25 päivänä lokakuuta 2004, laittoman huumausainekaupan rikostunnusmerkistöjä ja seuraamuksia koskevien vähimmäissääntöjen vahvistamisesta (EUVL L 335, 11.11.2004, s. 8).

                     (18)

                        Huumausainetoimikunnan uudelleen koolle kutsutussa 61. istunnossa 7. joulukuuta 2018 esitetty suullinen lausunto.

                     (19)

                        Euroopan parlamentin ja neuvoston asetus (EY) N:o 1920/2006, annettu 12 päivänä joulukuuta 2006, Euroopan huumausaineiden ja niiden väärinkäytön seurantakeskuksesta (EUVL L 376, 27.12.2006, s. 1).

                     (20)

                        Neuvoston täytäntöönpanopäätös (EU) 2018/747, annettu 14 päivänä toukokuuta 2018, uuden psykoaktiivisen aineen N-(1-amino-3,3-dimetyyli-1-oksobutan-2-yyli)-1-(sykloheksyylimetyyli)-1H-indatsoli-3-karboksamidi (ADB-CHMINACA) saattamisesta valvontatoimenpiteiden piiriin (EUVL L 125, 22.5.2018, s. 8).

                     (21)

                        Neuvoston täytäntöönpanopäätös (EU) 2018/748, annettu 14 päivänä toukokuuta 2018, uuden psykoaktiivisen aineen 1-(4-syanobutyyli)-N-(2-fenyylipropan-2-yyli)-1H-indatsoli-3-karboksiamidi (CUMYL-4CN-BINACA) saattamisesta valvontatoimenpiteiden piiriin (EUVL L 125, 22.5.2018, s. 10).

                     (22)

                        Neuvoston täytäntöönpanopäätös (EU) 2018/1463, annettu 28 päivänä syyskuuta 2018, uusien psykoaktiivisten aineiden N-fenyyli-N-[1-(2-fenyylietyyli)piperidin-4-yyli]syklopropaanikarboksamidi (syklopropyylifentanyyli) ja 2-metoksi-N-fenyyli-N-[1-(2-fenyylietyyli)piperidin-4-yyli]asetamidi (metoksiasetyylifentanyyli) saattamisesta valvontatoimenpiteiden piiriin, EUVL L 245, 1.10.2018, s. 9.

                     (23)

                        MDMA on 3,4-metyleenidioksimetamfetamiini, joka tunnetaan yleisesti ekstaasina.

    ---documentbreak---

               EUROOPAN KOMISSIO
            Bryssel 7.1.2019
            COM(2018) 862 final
            LIITE
            asiakirjaan
            ehdotus NEUVOSTON PÄÄTÖKSEKSI
            huumausainetoimikunnan 62. istunnossa Euroopan unionin puolesta otettavasta kannasta, joka koskee aineiden listaamista vuoden 1961 huumausaineyleissopimuksen, sellaisena kuin se on muutettuna vuoden 1972 pöytäkirjalla, ja psykotrooppisia aineita koskevan vuoden 1971 yleissopimuksen mukaisesti

               LIITE

               Kanta, joka huumausainetoimikunnan jäseninä olevien jäsenvaltioiden olisi otettava toimien yhdessä unionin edun mukaisesti 18–22 päivänä maaliskuuta 2018 pidettävässä huumausainetoimikunnan 62. istunnossa, jossa käsitellään aineita koskevan valvonnan soveltamisalaan tehtäviä muutoksia:

               (1)ADB-FUBINACA on lisättävä psykotrooppisia aineita koskevan yleissopimuksen listaan II.

               (2)FUB-AMB on lisättävä psykotrooppisia aineita koskevan yleissopimuksen listaan II.

               (3)ADB-CHMINACA on lisättävä psykotrooppisia aineita koskevan yleissopimuksen listaan II.

               (4)CUMYL-4CN-BINACA on lisättävä psykotrooppisia aineita koskevan yleissopimuksen listaan II.

               (5)Syklopropyylifentanyyli on lisättävä huumausaineyleissopimuksen listaan I.

               (6)Metoksiasetyylifentanyyli on lisättävä huumausaineyleissopimuksen listaan I.

               (7)Orto-fluorofentanyyli on lisättävä huumausaineyleissopimuksen listaan I.

               (8)p-Fluoro-butyryylifentanyyli on lisättävä huumausaineyleissopimuksen listaan I.

               (9)p-Metoksi-butyyrifentanyyli on lisättävä huumausaineyleissopimuksen listaan I.

               (10)N-etyylinorpentyloni on lisättävä psykotrooppisia aineita koskevan yleissopimuksen listaan II.


               EUROOPAN KOMISSIO
            Bryssel 12.2.2019
            COM(2019) 77 final
            2019/0037(NLE)
            Ehdotus
            NEUVOSTON PÄÄTÖS
            huumausainetoimikunnan 62. istunnossa Euroopan unionin puolesta otettavasta kannasta aineiden lisäämiseen huumausaineiden ja psykotrooppisten aineiden laitonta kauppaa vastaan tehdyn Yhdistyneiden Kansakuntien yleissopimuksen taulukoissa olevaan luetteloon

               PERUSTELUT

               1.Ehdotuksen kohde

               Tämä ehdotus koskee päätöstä, jossa vahvistetaan huumeainetoimikunnassa (CND) unionin puolesta otettava kanta huumausaineiden ja psykotrooppisten aineiden laitonta kauppaa vastaan vuonna 1988 tehdyssä Yhdistyneiden Kansakuntien (YK) yleissopimuksessa oleviin taulukoihin suunniteltuihin muutoksiin. Kyseiset muutokset perustuvat kansainvälinen huumausaineiden valvontalautakunnan (INCB) suosituksiin.

               2.Ehdotuksen tausta

               2.1.Huumausaineiden ja psykotrooppisten aineiden laitonta kauppaa vastaan vuonna 1988 tehty Yhdistyneiden Kansakuntien (YK) yleissopimus

               Huumausaineiden ja psykotrooppisten aineiden laitonta kauppaa vastaan vuonna 1988 tehdyllä Yhdistyneiden kansakuntien (YK) yleissopimuksella (”yleissopimus”) pyritään edistämään osapuolten välistä yhteistyötä, jotta ne voisivat puuttua tehokkaammin sellaisiin huumausaineiden ja psykotrooppisten aineiden laittoman kaupan eri tekijöihin, joilla on kansainvälistä ulottuvuutta. Kun osapuolet täyttävät yleissopimuksen mukaisia velvoitteitaan, niiden on toteutettava tarvittavat toimenpiteet, kuten lainsäädännölliset ja hallinnolliset toimenpiteet, omien lainsäädäntöjärjestelmiensä perussäännösten mukaisesti.

               Yleissopimus tuli voimaan 11. marraskuuta 1990.

               EU
                  1
                ja sen jäsenvaltiot ovat yleissopimuksen osapuolia.

               2.2.Huumausainetoimikunta (CND)

               CND on YK:n talous- ja sosiaalineuvoston (Ecosoc) alainen toimikunta, jonka tehtävät ja toimivaltuudet on vahvistettu mm. yleissopimuksessa. Siihen kuuluu 53 YK:n jäsenvaltiota, jotka Ecosoc on valinnut. Tällä hetkellä CND:ssä on 11 EU:n jäsenvaltiota, joilla on äänioikeus. Unioni osallistuu CND:n työskentelyyn tarkkailijana.

               CND, joka ottaa huomioon osapuolten esittämät huomautukset sekä INCB:n huomautukset ja suositukset, joiden arviointi on ratkaisevaa tieteellisten kysymysten osalta, ja joka ottaa myös asianmukaisesti huomioon kaikki muut asiaankuuluvat tekijät, voi päättää jäsentensä kahden kolmasosan enemmistöllä sisällyttää aineen yleissopimuksen taulukoihin.

               2.3.Suunnitellut CND:n päätökset

               CND:n on 14.-22. maaliskuuta 2019 pidettävässä 62. istunnossaan määrä hyväksyä päätökset neljän aineen lisäämisestä yleissopimuksen taulukoihin (”suunnitellut päätökset”). Kyseiset aineet ovat 3,4-MDP-2-P metyyliglysidaattti (”PMK-glysidaatti”), 3,4-MDP-2-P metyyliglysidihappo (”PMK-glysidihappo”) sekä alfa-fenyyliasetoasetamidi (APAA) ja jodivetyhappo.

               Yleissopimuksen mukaan CND:n päätökset tulevat sitoviksi, paitsi jos jokin sopimuspuoli on asetetussa määräajassa toimittanut päätöksen Ecosocille uudelleentarkasteltavaksi
                  2
               . Asiaa koskevat Ecosocin päätökset ovat lopullisia. Suunnitelluista päätöksistä tulee osapuolia sitovia yleissopimuksen 12 artiklan mukaisesti. Kyseisessä artiklassa määrätään mm. seuraavaa:

               Pääsihteerin on ilmoitettava kaikista tämän artiklan nojalla tehdyistä toimikunnan päätöksistä kaikille osapuolille ja muille yhteisöille, jotka ovat tai joilla on oikeus tulla tämän yleissopimuksen osapuoliksi, sekä lautakunnalle. Tällainen päätös tulee kokonaisuudessaan voimaan kunkin osapuolen osalta sadankahdeksankymmenen päivän kuluttua kyseisestä ilmoituksesta.

               Neuvosto tarkastelee tämän artiklan nojalla tehtyjä toimikunnan päätöksiä uudelleen, jos jokin osapuoli sitä pyytää sadankahdeksankymmenen päivän kuluessa päätöksen tiedoksiantamispäivästä. Uudelleentarkastelupyyntö on lähetettävä pääsihteerille yhdessä kaikkien sellaisten asiaankuuluvien tietojen kanssa, joihin uudelleentarkastelupyyntö perustuu.

               Pääsihteeri toimittaa jäljennökset uudelleentarkastelupyynnöstä toimikunnalle, lautakunnalle ja kaikille osapuolille, pyytää niitä toimittamaan huomautuksensa yhdeksänkymmenen päivän kuluessa. Kaikki saadut huomautukset on toimitettava neuvostolle käsiteltäväksi.

               Neuvosto voi vahvistaa tai kumota toimikunnan päätöksen. Neuvoston päätöksestä on ilmoitettava kaikille valtioille ja muille yhteisöille, jotka ovat tai joilla on oikeus tulla tämän yleissopimuksen osapuoliksi, sekä toimikunnalle ja lautakunnalle.

               3.Unionin puolesta otettava kanta

               Komissiolle ilmoitettiin 19. joulukuuta 2018, että INCB suosittelee kolmen aineen lisäämistä yleissopimuksen taulukkoon I. Kyseiset aineet ovat 3,4-MDP-2-P metyyliglysidaatti (”PMK-glysidaatti”), 3,4-MDP-2-P metyyliglysidonihappo (”PMK- glysidihappo”) ja alfa-fenyyliasetoasetamidi (APAA). Neljännen aineen eli jodivetyhapon osalta INCB suosittelee, ettei sitä aseteta yleissopimuksen mukaiseen valvontaan.

               INCB:n arvion mukaan 3,4-MDP-2-P metyyliglysidaatttia (”PMK-glysidaattia”) käytetään usein MDMA:n ja siihen liittyvien aineiden laittomaan valmistukseen, 3,4-MDP-2-P metyyliglysidihappoa (”PMK-glysidihappo”) käytetään usein 3,4-MDP-2-P:n ja sen jälkeen MDMA:n ja siihen liittyvien aineiden laittomaan valmistukseen ja alfa-fenyyliasetoasetamidia (APAA) käytetään usein amfetamiinin ja siihen liittyvien aineiden laittomaan valmistukseen. On ilmeistä, että näiden huumausaineiden ja psykotrooppisten aineiden laittoman valmistuksen volyymi ja laajuus aiheuttavat vakavia kansanterveydellisiä tai sosiaalisia ongelmia, minkä vuoksi on aiheellista asettaa nämä aineet kansainväliseen valvontaan. Jodivetyhapon osalta INCB katsoo, ettei kansainvälinen valvonta vähentäisi tehokkaasti laittomasti valmistettujen metamfetamiinin ja amfetamiinin saatavuutta.

               MDMA:n ja siihen liittyvien aineiden sekä metamfetamiinin ja amfetamiinin laiton valmistus on vakava ongelma unionissa. Nämä laittomasti valmistetut huumausaineet ja psykotrooppiset aineet aiheuttavat merkittäviä kansanterveydellisiä ja sosiaalisia ongelmia unionissa. Lisäksi järjestäytyneet rikollisryhmät harjoittavat unionissa myös laittomien huumausaineiden ja psykotrooppisten aineiden laitonta vientiä kolmansiin maihin.

               Unionin jäsenvaltioiden olisi näin ollen esitettävä CND:n  kanta, jonka mukaan 3,4-MDP-2-P metyyliglysidaatti (”PMK-glysidaatti”), 3,4-MDP-2-P metyyliglysidonihappo (”PMK-glysidihappo”) ja alfa-fenyyliasetoasetamidi (APAA) olisi lisättävä yleissopimuksen taulukkoon I, kun taas jodivetyhappoa ei tulisi asettaa yleissopimuksen mukaiseen valvontaan.

               Yleissopimuksen luetteloihin tehtävät muutokset vaikuttavat suoraan unionin lainsäädännön soveltamisalaan huumausaineiden lähtöaineiden valvonnan alalla, sillä mainitun sopimuksen luetteloihin lisätyt aineet on määrä sisällyttää unionin lainsäädäntöön
                  3
               . Komissiolle on siirretty säädösvalta antaa delegoituja säädöksiä tämän varmistamiseksi.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               SEUT-sopimuksen 218 artiklan 9 kohtaa sovelletaan riippumatta siitä, onko unioni kyseisen elimen jäsen tai kyseisen sopimuksen osapuoli
                  4
               .

               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  5
               .

               4.1.2.Soveltaminen tässä asiassa

               Huumausainetoimikunta on sopimuksella perustettu elin, sillä se on perustettu huumausaineiden ja psykotrooppisten aineiden laitonta kauppaa vastaan tehdyllä Yhdistyneiden Kansakuntien yleissopimuksella.

               Säädökset, jotka huumausainetoimikunnan olisi annettava, ovat säädöksiä, joilla on oikeusvaikutuksia. Huumausaineiden ja psykotrooppisten aineiden laitonta kauppaa vastaan tehdyn Yhdistyneiden Kansakuntien yleissopimuksen 12 artiklassa määrätään, että suunnitellut päätökset ovat sitovia kansainvälisen oikeuden nojalla. Ne voivat vaikuttaa ratkaisevasti EU:n lainsäädännön sisältöön eli unionin ja kolmansien maiden välisen huumausaineiden lähtöaineiden kaupan valvontaa koskevista säännöistä 22 päivänä joulukuuta 2004 annettuun neuvoston asetukseen (EY) N:o 111/2005 ja huumausaineiden lähtöaineista 11 päivänä helmikuuta 2004 annettuun Euroopan parlamentin ja neuvoston asetukseen (EY) N:o 273/2004. Tämä johtuu siitä, että yleissopimuksen luetteloihin tehtävät muutokset vaikuttavat suoraan unionin lainsäädännön soveltamisalaan huumausaineiden lähtöaineiden valvonnan alalla, sillä mainitun sopimuksen luetteloihin lisätyt aineet on määrä sisällyttää unionin lainsäädäntöön.

               Suunnitelluilla päätöksillä ei täydennetä eikä muuteta sopimuksen institutionaalisia rakenteita.

               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti niiden suunniteltujen päätösten tavoitteen ja sisällön perusteella, joita unionin puolesta otettava kanta koskee. Jos suunnitelluilla päätöksillä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen tässä asiassa

               Suunniteltujen päätösten pääasiallinen tavoite ja sisältö liittyvät yhteiseen kauppapolitiikkaan.

               Sen vuoksi ehdotetun päätöksen aineellinen oikeusperusta on Euroopan unionin toiminnasta tehdyn sopimuksen 207 artikla.

               4.3.Päätelmä

               Ehdotetun päätöksen oikeusperustana tulisi olla SEUT-sopimuksen 207 artikla yhdessä SEUTsopimuksen 218 artiklan 9 kohdan kanssa.

               5.Suunniteltujen päätösten julkaiseminen

               Koska huumausainetoimikunnan päätöksillä muutetaan huumausaineiden ja psykotrooppisten aineiden laitonta kauppaa vastaan tehdyn Yhdistyneiden Kansakuntien yleissopimuksen taulukoita, on aiheellista julkaista ne Euroopan unionin virallisessa lehdessä sen jälkeen, kun ne on hyväksytty.

               2019/0037 (NLE)

               Ehdotus

               NEUVOSTON PÄÄTÖS

               huumausainetoimikunnan 62. istunnossa Euroopan unionin puolesta otettavasta kannasta aineiden lisäämiseen huumausaineiden ja psykotrooppisten aineiden laitonta kauppaa vastaan tehdyn Yhdistyneiden Kansakuntien yleissopimuksen taulukoissa olevaan luetteloon

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Huumausaineiden ja psykotrooppisten aineiden laitonta kauppaa vastaan vuonna 1988 tehty Yhdistyneiden Kansakuntien yleissopimus, jäljempänä ’yleissopimus’, tuli voimaan 11 päivänä marraskuuta 1990, ja se tehtiin lopullisesti Euroopan talousyhteisön puolesta neuvoston päätöksellä 90/611/ETY
                  6
               .

               (2)Yleissopimuksen 12 artiklan 2–7 kappaleen nojalla aineita voidaan lisätä kyseisen yleissopimuksen huumausaineiden lähtöaineita koskeviin luetteloihin.

               (3)Huumausainetoimikunnan on tarkoitus päättää Wienissä 14–22 päivänä maaliskuuta 2019 pidettävässä 62. istunnossaan neljän uuden aineen lisäämisestä yleissopimuksen luetteloihin.

               (4)On aiheellista vahvistaa unionin puolesta otettava kanta 14–22 päivänä maaliskuuta 2019 Wienissä kokoontuvassa huumausainetoimikunnassa, koska päätökset ovat unionia sitovia ja ne voivat vaikuttaa ratkaisevasti unionin oikeuden sisältöön eli unionin ja kolmansien maiden välisen huumausaineiden lähtöaineiden kaupan valvontaa koskevista säännöistä 22 päivänä joulukuuta 2004 annettuun neuvoston asetukseen (EY) N:o 111/2005
                  7
                sekä huumausaineiden lähtöaineista 11 päivänä helmikuuta 2004 annettuun Euroopan parlamentin ja neuvoston asetukseen (EY) N:o 273/2004
                  8
               .

               (5)Kansainvälisen huumausainevalvontalautakunnan arvion mukaan 3,4-MDP-2-P metyyliglysidaatttia (”PMK-glysidaatti”) käytetään usein MDMA:n ja siihen liittyvien aineiden laittomaan valmistukseen, 3,4-MDP-2-P metyyliglysidihappoa (”PMK-glysidihappo) 3,4-MDP-2-P:n ja sen jälkeen MDMA:n ja siihen liittyvien aineiden laittomaan valmistukseen ja alfa-fenyyliasetoasetamidia (APAA) amfetamiinin ja metamfetamiinin laittomaan valmistukseen.  On ilmeistä, että näiden huumausaineiden ja psykotrooppisten aineiden laittoman valmistuksen volyymi ja laajuus aiheuttavat vakavia kansanterveydellisiä tai sosiaalisia ongelmia, minkä vuoksi on aiheellista asettaa nämä aineet kansainväliseen valvontaan. Jodivetyhapon osalta kansainvälinen huumausaineiden valvontalautakunta katsoo, ettei kansainvälinen valvonta vähentäisi tehokkaasti laittomasti valmistettujen metamfetamiinin ja amfetamiinin saatavuutta. MDMA:n ja siihen liittyvien aineiden sekä metamfetamiinin ja amfetamiinin laiton valmistus on vakava ongelma unionissa. Nämä laittomasti valmistetut huumausaineet ja psykotrooppiset aineet aiheuttavat merkittäviä kansanterveydellisiä ja sosiaalisia ongelmia unionissa. Lisäksi järjestäytyneet rikollisryhmät harjoittavat unionissa myös tällaisten huumausaineiden ja psykotrooppisten aineiden laitonta vientiä kolmansiin maihin.

               (6)Unionin kannan esittävät ne unionin jäsenvaltiot, jotka ovat huumausainetoimikunnan jäseniä,

               ON HYVÄKSYNYT TÄMÄN PÄÄTÖKSEN:

               1 artikla

               Unionin puolesta huumausainetoimikunnan 62. istunnossa otettava kanta on seuraava:

               - 3,4-MDP-2-P metyyliglysidaatti (”PMK-glysidaatti”), 3,4-MDP-2-P metyyliglysidihappo (”PMK-glysidihappo”) ja alfa-fenyyliasetoasetamidi (APAA) on lisättävä yleissopimuksen taulukkoon I;

               - jodivetyhappoa ei tule asettaa yleissopimuksen mukaiseen valvontaan.

               2 artikla

               Edellä 1 artiklassa tarkoitetun kannan esittävät ne unionin jäsenvaltiot, jotka ovat huumaustoimikunnan jäseniä.

               3 artikla

               Tämä päätös on osoitettu kaikille jäsenvaltioille.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston päätös, tehty 22 päivänä lokakuuta 1990, huumausaineiden ja psykotrooppisten aineiden laitonta kauppaa vastaan tehdyn Yhdistyneiden Kansakuntien yleissopimuksen tekemisestä Euroopan talousyhteisön puolesta (EYVL L 326, 24.11.1990, s. 56).

                     (2)

                        Vuoden 1988 YK:n yleissopimuksen 12 artiklan 7 kohta.

                     (3)

                        Neuvoston asetus (EY) N:o 111/2005, annettu 22 päivänä joulukuuta 2004, yhteisön ja kolmansien maiden välisen huumausaineiden lähtöaineiden kaupan valvontaa koskevista säännöistä (EUVL L 22, 26.1.2005, s. 1) sekä Euroopan parlamentin ja neuvoston asetus (EY) N:o 273/2004, annettu 11 päivänä helmikuuta 2004, huumausaineiden lähtöaineista (EUVL L 47, 18.2.2004, <s. 1).

                     (4)

                        Unionin tuomioistuimen tuomio 7.10.2014, Saksa v. komissio, asia C-399/12, ECLI:EU:C:2014:2258, 64 kohta.

                     (5)

                        Euroopan unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (6)

                        EYVL L 326, 24.11.1990, s. 56.

                     (7)

                        EUVL L 22, 26.1.2005, s. 1

                     (8)

                        EUVL L 47, 18.2.2004, s. 1